open-index/open-wikipedia-markdown huggingface dataset:
কুনানে

**কুনানে** (); (মৃত্যু- ৩২৩ খ্রিস্টপূর্বাব্দ) আর্গিয়াদ রাজবংশের রাজা চতুর্থ আমুনতাসের পত্নী ছিলেন।

## প্রথম জীবন
কুনানে আর্গিয়াদ রাজবংশের রাজা দ্বিতীয় ফিলিপ ও তার ইলিরিয় পত্নী আউদাতের কন্যা ছিলেন। ইলিরিয়দের প্রথা মতো আউদাতে তাকে অশ্বারোহণ, শিকার ও যুদ্ধকৌশল সমন্ধে শিক্ষা প্রদান করেছিলেন। কথিত আছে, ৩৪৪ খ্রিস্টপূর্বাব্দে ইলিরিয়দের রাণী কাইরিয়ার সঙ্গে সম্মুখসমরে কুনানে তাকে স্বহস্তে হত্যা করেন।

দ্বিতীয় ফিলিপ তার ভ্রাতুষ্পুত্র চতুর্থ আমুনতাসের সঙ্গে কুনানের বিবাহ দেন, কিন্তু সিংহাসনলাভ করে দ্বিতীয় ফিলিপের পুত্র মহান আলেকজান্ডার ৩৩৬ খ্রিস্টপূর্বাব্দে চতুর্থ আমুনতাসকে বিপজ্জনক বিবেচনা করে তাকে হত্যা করলে কুনানে বিধবা হন। পরের বছর আলেকজান্ডার আগ্রিয়ানেসের রাজা লাঙ্গারোসের সঙ্গে কুনানের বিবাহ স্থির করেন, কিন্তু কিছুদিনের মধ্যেই লাঙ্গারোস অসুস্থ হয়ে মৃত্যুবরণ করেন।

## শেষ জীবন
৩২৩ খ্রিস্টপূর্বাব্দে আলেকজান্ডারের মৃত্যুর পর তৃতীয় ফিলিপ ম্যাসিডনের সিংহাসনে আরোহণ করলে, কুনানে তার কন্যা দ্বিতীয় ইউরিদিকের সঙ্গে তৃতীয় ফিলিপের বিবাহের সিদ্ধান্ত নেন ও সেই সুবাদে এশিয়ার দিকে যাত্রা করেন। কিন্তু কুনানের রাজনৈতিক প্রভাব সম্বন্ধে ভীত আলেকজান্ডারের পূর্বতন সেনাপতি পেরদিক্কাস কুনানেকে হত্যা করতে তার ভ্রাতা আলকেতাসকে পাঠালে, কুনানে নিহত হন। ৩১৭ খ্রিস্টপূর্বাব্দে কাসান্দ্রোস তার দেহাবশেষ আইগাইতে সমাধিস্থ করেন।

## তথ্যসূত্র

বিষয়শ্রেণী:ম্যাসিডনের রাজকুমারী
বিষয়শ্রেণী:খ্রিস্টপূর্ব ৪র্থ শতাব্দীতে জন্ম
বিষয়শ্রেণী:খ্রিস্টপূর্ব ৩২৩-এ মৃত্যু
বিষয়শ্রেণী:প্রাচীন ম্যাসিডোনীয় রাণী সহধর্মীনী
বিষয়শ্রেণী:খ্রিস্টপূর্ব ৪র্থ শতাব্দীর নারী
কের্ন্‌টেন

**কের্ন্‌টেন** (, , , , , , ) অস্ট্রিয়ার একটি রাজ্য। এটি দেশটির সবচেয়ে দক্ষিণে অবস্থিত রাজ্য। আল্পস পর্বতমালার পূর্ব অংশে এই রাজ্যটির অবস্থান। ভূদৃশ্য, পর্বত ও হ্রদের জন্য রাজ্যটি সুপরিচিত। রাজ্যের দাপ্তরিক ভাষা জার্মান। তবে এখানে বেশ কিছু আঞ্চলিক (সাউথ বাভারিয়ান) ভাষার প্রচলন রয়েছে। এগুলো সামষ্টিকভাবে কের্ন্‌টেনীয় স্লোভেন ভাষা নামে পরিচিত। বিংশ শতাব্দীর প্রথমদিকে ভাষাগুলির উদ্ভব ঘটে। বর্তমানে এই আঞ্চলিক ভাষাগুলো খুব কম মানুষ ব্যবহার করে।

কের্ন্‌টেনের প্রধান অর্থনৈতিক খাতগুলো হল পর্যটন, ইলেকট্রনিক্স, প্রকৌশল, বনসম্পদ এবং কৃষি। বৃহৎ বহুজাতিক কর্পোরেশন যেমন ফিলিপস এবং সিমেন্স এই অঞ্চলে বড় পরিসরে তাদের কার্যক্রম পরিচালনা করে।

## ভূগোল
কের্ন্‌টেন ভৌগোলিক গঠন মূলত ক্লাগেনফুর্ট অববাহিকা এবং ঊর্ধ্ব কের্ন্‌টেন পর্বতমালার সমন্বয়ে তৈরি। রাজ্যটির ইতালি সীমান্তের অংশ কার্নিক আল্পস পর্বতমালা দিয়ে গঠিত। সলজবুর্গ থেকে কের্ন্‌টেনকে পৃথক করেছে হোহা টাউয়ার্ন পর্বতমালা। কের্ন্‌টেনের প্রধান নদ হল ড্রাউ। এই নদের বেশ কয়েকটা শাখা কের্ন্‌টেনের মধ্য দিয়ে প্রদাহিত হয়েছে। কের্ন্‌টে্নের হ্রদ্গুলোর মধ্যে ভোর্থার জে, মিলসটেটার জে, ওজিয়াখের জে এবং ফাকের জে পর্যটকদের কাছে বিশেষভাবে জনপ্রিয়।

কের্ন্‌টেনের রাজধানী হল ক্লাগেনফুর্ট। দ্বিতীয় প্রধান নগর হল ভিলার্খ। কের্ন্‌টেনের জলবায়ু হল মহাদেশীয় জলবায়ু। এখানকার গ্রীষ্ম প্রধানত উষ্ণ এবং বৃষ্টিময়। শীতকাল বেশ দীর্ঘ। তবে সাম্প্রতিককালে কের্ন্‌টেনে শীতকালে বৃষ্টির পরিমাণ কমে গিয়েছে। কের্ন্‌টেনের গড় সৌরঘণ্টা অস্ট্রিয়ার মধ্যে সর্বোচ্চ।

## তথ্যসূত্র

## বহিঃসংযোগ

* দাপ্তরিক ওয়েবসাইট (জার্মান ভাষায়)
* কের্ন্‌টেন পর্যটন নির্দেশিকা
* Kaernten.at, পর্যটন বিষয়ক তথ্যাবলি
* Consuming Carinthia
* Carinthia Events 

বিষয়শ্রেণী:অস্ট্রিয়ার রাজ্য
ডিপ্লয়েড

থাম্ব|ডিপ্লয়েড এবং হ্যাপ্লোয়েডের মধ্যে ক্রোমোজোমাল অ্যারেঞ্জমেন্টের পার্থক্য
*ডিপ্লয়েড* বলতে বোঝায় দুই সেট (set) ক্রোমোজোম বিশিষ্ট। অর্থাৎ মূল বা হ্যাপ্লয়েড সংখ্যক ক্রোমোজোমের দুই সেট উপস্থিত এমন। এটি “2n” দ্বারা প্রকাশ করা হয়। নির্দিষ্ট প্রজাতির সব জীবের দেহকোষের ক্রোমোজোম সংখ্যা নির্দিষ্ট থাকে। ঐ জীবের জননকোষ যেমন শুক্রাণু এবং ডিম্বাণুতে দেহকোষের তুলনায় অর্ধেক সংখ্যক ক্রোমোজোম থাকে। একেই হ্যাপলয়েড বা অর্ধসংখ্যক ক্রোমোজোম বা জিনোম বলে। নির্দিষ্ট প্রজাতির জীবের প্রতিটি দেহকোষে জননকোষের তুলনায় দ্বিগুণ সংখ্যায় ক্রোমোজোম থাকে। একে ডিপলয়েড বা দ্বিসংখ্যক ক্রোমোজোম বা পূর্ণসংখ্যক ক্রোমোজোম বলে।

একটি কোষের নিউক্লিয়াস দুই সেট ক্রোমোজোম বিশিষ্ট হলে তাকে ডিপ্লয়েড কোষ বলে। একই ভাবে কোন জীবের অধিকাংশ কোষের নিউক্লিয়াস এক সেট ক্রোমোজোম বিশিষ্ট হলে তাকে হ্যাপ্লয়েড জীব বলা হয়।

মাছ, মানুষ ইত্যাদির মত অধিকাংশ সুকেন্দ্রিক কোষবিশিষ্ট প্রাণীই (eukaryotic) ডিপ্লয়েড ধরনের অর্থাৎ এদের অধিকাংশ কোষের নিউক্লিয়াসে দুই সেট ক্রোমোজোম উপস্থিত যার একসেট বাবার কাছ থেকে এবং অপর সেট মায়ের কাছ পেয়ে থাকে। যেমন রুই মাছের দেহ কোষের ক্রোমোজোম সংখ্যা ডিপ্লয়েড অর্থাৎ 2n = ২×২৫=৫০টি (দুই সেট, প্রতি সেটে ২৫টি), অতএব এর জনন কোষের ক্রোমোজোম সংখ্যা হ্যাপ্লয়েড অর্থাৎ এক সেট তথা ২৫টি।

## তথ্য সূত্র

বিষয়শ্রেণী:বংশাণুবিজ্ঞান
বিষয়শ্রেণী:জীববিজ্ঞান পরিভাষা
বিষয়শ্রেণী:চিরায়ত বংশাণুবিজ্ঞান
হ্যাপ্লয়েড

থাম্ব|মিয়োসিস কোষ বিভাজনে, চারটি হ্যাপ্লয়েড কোষ দেখা যায় যা একটি ডিপ্লয়েড কোষ থেকে উৎপাদিত হয়

নির্দিষ্ট প্রজাতির সব জীবের দেহকোষের ক্রোমোজোম সংখ্যা নির্দিষ্ট থাকে। ঐ জীবের জননকোষ যেমন শুক্রাণু এবং ডিম্বাণুতে দেহকোষের তুলনায় অর্ধেক সংখ্যক ক্রোমোজোম থাকে। একেই হ্যাপ্লয়েড বা অর্ধসংখ্যক ক্রোমোজোম বা জিনোম বলে। নির্দিষ্ট প্রজাতির জীবের প্রতিটি দেহকোষে জননকোষের তুলনায় দ্বিগুণ সংখ্যায় ক্রোমোজোম থাকে। একে ডিপ্লয়েড বা দ্বিসংখ্যক ক্রোমোজোম বা পূর্ণসংখ্যক ক্রোমোজোম বলে।
বলা যেতে পারে একপ্রস্থ বিশিষ্ট ক্রোমোজোমগুলোকে **হ্যাপ্লয়েড** বলে। এবং, যেসব কোষে হ্যাপ্লয়েড ক্রোমোজোম থাকে সেগুলো **হ্যাপ্লয়েড কোষ।** অনুরূপভাবে, যেসব জীবের দেহকোষ *হ্যাপ্লয়েড প্রকৃতির* তাদেরকে **হ্যাপ্লয়েড জীব** বলে। দুটি হ্যাপ্লয়েড কোষ মিলিত হয়ে একটি **[[ডিপ্লয়েড]]** কোষ সৃষ্টি করে। উল্লেখ্য, হ্যাপ্লয়েড কোষকে (n) এবং ডিপ্লয়েড কোষকে (2n) দিয়ে চিহ্নিত করা হয়।

যেসকল ডিপ্লয়েড জীবে যৌন প্রজনন দেখা যায়, সেগুলোর জননকোষ সৃষ্টির সময় মিয়োসিস কোষ বিভাজনের মাধ্যমে একটি ডিপ্লয়েড কোষ (2n) থেকে চারটি হ্যাপ্লয়েড কোষের (n) সৃষ্টি হয়। অর্থাৎ জীবের পুরুষ বা স্ত্রী জননকোষ হ্যাপ্লয়েড হয়ে থাকে। পরবর্তীতে জাইগোট সৃষ্টির সময় দুটি হ্যাপ্লয়েড কোষ মিলিত হয়ে একটি ডিপ্লয়েড কোষের সৃষ্টি হয়। পরবর্তীতে এই ডিপ্লয়েড কোষই মাইটোসিস প্রক্রিয়ায় বিভাজিত হয়ে হয়ে বিশালাকার জীবদেহ সৃষ্টি করে।

কিছু উদ্ভিদ এবং প্রাণী হ্যাপ্লয়েড কিংবা **পলিপ্লয়েড** *(দুইয়ের অধিক সেটের ক্রোমোজোম)* কোষের অধিকারী। উদাহরণস্বরুপ, এক প্রজাতির গম *হেক্সাপ্লয়েড*, অর্থাৎ তাতে *6-set chromosome* বিদ্যমান (যদিও অন্যান্য প্রজাতির গম *2-set chromosome* বিশিষ্ট।) অর্থাৎ এটি একটি পলিপ্লয়েড। অনেক সময়ই *single set chromosome* কে বোঝাতে "***মনোপ্লয়েড"***  শব্দটি ব্যবহার করা হয়।

আবার, *Hymenoptera* বর্গের পতঙ্গদের মধ্যে (যেমন: পিঁপড়া, মৌমাছি এবং Wasp ইত্যাদি) পুরুষরা হ্যাপ্লয়েড। অর্থাত, মূলত তাদের একপ্রস্থবিশিষ্ট বা *Single set ক্রোমোজোম* তারা তাদের মাতা হতে লাভ করে। অনিষিক্ত ডিম থেকে পুরুষ মৌমাছি ও পিপড়া জন্মায় বিধায় এরাও হ্যপ্লয়েড হয়ে থাকে। হ্যাপ্লয়েড পতঙ্গদেহে উৎপন্ন সব স্পার্মই আইডেন্টিকাল হয়, যেখানে ডিপ্লয়েড male কর্তৃক উৎপন্ন স্পার্মগুলো পরস্পরের থেকে জীনগতভাবে ভিন্ন হয়।  সকল ব্যাকটেরিয়া, প্রোটোজোয়া পর্বের অধিকাংশ প্রাণীদের জীবনের অধিকাংশ সময়কাল জুড়েই হ্যাপ্লয়েড অবস্থা দেখতে পাওয়া যায়।

ডিপ্লয়েড জীবের জনন কোষের (পুরুষ বা স্ত্রী) নিউক্লিয়াস এক সেট ক্রোমোজোম বিশিষ্ট হয়ে থাকে যা ঐ জীবের হ্যাপ্লয়েড অবস্থা তথা **হ্যাপ্লয়ডি** (Haploidy)। যেমন রুই মাছের দেহ কোষের ক্রোমোজোম সংখ্যা ২৫ জোড়া যার প্রতিটি জোড়া থেকে একটি করে ক্রোমোজোম নিয়ে এক সেট ক্রোমোজোম গঠিত হয় এবং প্রতিটি জোড়া থেকে অপর ক্রোমোজোমটি নিয়ে অপর এক সেট ক্রোমোজোম গঠিত হয়। যায় ডিপ্লয়েড জীবের দেহকোষ যে দুই সেট ক্রোমোজোম বিশিষ্ট হয়ে থাকে তার এক সেট আসে মায়ের জনন কোষ থেকে থেকে অন্য সেটটি আসে বাবার জনন কোষ থেকে।

বিষয়শ্রেণী:বংশাণুবিজ্ঞান
বিষয়শ্রেণী:জীববিজ্ঞান পরিভাষা
এলেঙ্গা

**এলেঙ্গা** টাঙ্গাইল জেলার অন্তর্গত কালিহাতি উপজেলার একটি ছোট শহর। এটি ২০১১ সালে পৌরসভা হিসেবে প্রতিষ্ঠা লাভ করে।

## ভৌগোলিক উপাত্ত
এলেঙ্গার অবস্থান । ভৌগোলিক দিক দিয়ে এলেঙ্গা পৌরসভা টাংগাইল জেলা সদর থেকে মাত্র ১০ কিলোমিটার উত্তর-পূর্বে অবস্থিত। এলেঙ্গা পৌরসভার পশ্চিম দিক দিয়ে বয়ে গেছে বংশাই নদী।

## প্রশাসনিক এলাকা
thumb|এলেঙ্গা পৌরসভার মহল্লা জিওকোড ম্যাপ

## নির্বাচিত জনপ্রতিনিধি
এলেঙ্গা পৌরসভার মেয়র হিসেবে বর্তমানে দায়িত্ব পালন করছেন নূর এ আলম সিদ্দিকী; তিনি ২০২৩ সালের ১৬ মার্চ এলেঙ্গা পৌরসভা নির্বাচনে
দ্বিতীয়বার মেয়র পদে নির্বাচিত হন।

## জনসংখ্যা
এলেঙ্গা পৌরসভার সর্বমোট জনসংখ্যাঃ ৬০,০০০ জন,
মোট ভোটার সংখ্যাঃ ৩৩,৬৭৫ জন,
পুরুষ ভোটারঃ ১৬,৮৫৮ জন,
মহিলা ভোটারঃ ১৬,৮১৭ জন। 

## শিক্ষা
এলেঙ্গা পৌরসভার শিক্ষা ব্যবস্থা অনেকটাই এগিয়ে। পড়াশোনার জন্য এখানে রয়েছে কওমি মাদ্রাসা, সরকারি প্রাথমিক বিদ্যালয়, কিন্ডারগার্ডেন, মাধ্যমিক বিদ্যালয়, সরকারি ও বেসরকারি উচ্চ মাধ্যমিক বিদ্যালয় এবং কারিগরি শিক্ষার জন্যও রয়েছে শিক্ষা প্রতিষ্ঠান। উল্লেখযোগ্য শিক্ষাপ্রতিষ্ঠান হচ্ছে এলেঙ্গা উচ্চ বিদ্যালয়, সরকারি শামসুল হক কলেজ, লুৎফর রহমান মতিন মহিলা কলেজ ইত্যাদি। এখানে অনেক ক্যাডেট কোচিং সেন্টারও রয়েছে।

## উল্লেখযোগ্য  ব্যক্তি
* ড. নরেশচন্দ্র সেনগুপ্ত - বাঙালি আইনজীবী, অধ্যাপক এবং প্রগতিশীল সাহিত্যিক ছিলেন।
* বিচারপতি দেবেশ ভট্টাচার্য - বাংলাদেশ হাইকোর্ট ও বাংলাদেশ সুপ্রীম কোর্টের আপিল বিভাগে বিচারপতির দায়িত্ব পালন করেন।
* চিত্রা ভট্টাচার্য - ১৯৯৬-২০০১ সময়কালে জাতীয় সংসদের সংরক্ষিত মহিলা আসনে আওয়ামী লীগ দলীয় সংসদ সদস্য ছিলেন।
* ড. দেবপ্রিয় ভট্টাচার্য - গবেষণা প্রতিষ্ঠান সিপিডির ডিস্টিংগুইস ফেলো ও প্রথম নির্বাহী পরিচালক। বাংলাদেশ উন্নয়ন গবেষণা প্রতিষ্ঠান (বিআইডিএস)-এ সিনিয়র রিসার্চ ফেলো হিসাবেও কাজ করেছেন। ২০০৭ সালে তিনি জেনেভায় বিশ্ব বাণিজ্য সংস্থা (ডব্লিউটিও) এবং ইউএন কার্যালয়ে বাংলাদেশের রাষ্ট্রদূত ও স্থায়ী প্রতিনিধি ছিলেন।
* সৈয়দ মোহাম্মদ আসলাম তালুকদার - চব্বিশ বছরের কর্মজীবনে তিন শতাধিক চলচ্চিত্রে অভিনয় করেছেন। তিনি বীর সৈনিক চলচ্চিত্রে অভিনয়ের জন্য সেরা অভিনেতা বিভাগে জাতীয় চলচ্চিত্র পুরস্কার এবং আম্মাজান চলচ্চিত্রের জন্য শ্রেষ্ঠ অভিনেতা হিসাবে মেরিল-প্রথম আলো পুরস্কার অর্জন করেন।
* ড. দীপেন ভট্টাচার্য - মার্কিন যুক্তরাষ্ট্রে নাসার গডার্ড স্পেস ফ্লাইট ইনস্টিটিউটের গবেষক ছিলেন। পরে ইউনিভার্সিটি অব ক্যালিফোর্নিয়ার রিভারসাইড ক্যাম্পাসে (ইউসিআর) গামা রশ্মি জ্যোতির্বিদ হিসেবে যোগ দেন। এ ছাড়া ক্যালিফোর্নিয়ার রিভারসাইড কলেজে পদার্থবিদ্যার অধ্যাপক।

## দর্শনীয় স্থান
* অভিনেতা মান্নার সমাধি
* লৌহজং নদী, বাঁশী
* এলেঙ্গা রিসোর্ট;
* এলেঙ্গা পুরনো জমিদার বাড়ি
* রাজাবাড়ী রেললাইন
* গ্যাস ট্রান্সমিশন কোম্পানি, রাজাবাড়ী
* হুন্ডাই কোম্পানি, রাজাবাড়ী
* ফুলতলা আশরাফিয়া জামে মসজিদ,ফুলতলা এলেঙ্গা 
* দেউলিয়া বাড়ি বায়তুল মামুর কেন্দ্রীয় জামে মসজিদ , দাতা - আমজাদ আলী ।
* বিসমিল্লাহ হরটি কালচার, ফুলতলা
* এল.পি গ্যাস মাঠ, রাজাবাড়ী
* এলেঙ্গা বাস স্ট্যান্ড জামে মসজিদ,
* শতবর্ষী শীতলা মন্দির,মশাজান

## চিত্রশালা

চিত্র:এলেঙ্গা বাসস্ট্যান্ড, এলেঙ্গা পৌরসভা.jpg|এলেঙ্গা বাসস্ট্যান্ড
চিত্র:এলেঙ্গা রিসোর্ট টাংগাইল Elenga Resort.jpg|এলেঙ্গা রিসোর্ট টাংগাইল


## তথ্যসূত্র

বিষয়শ্রেণী:টাঙ্গাইল জেলার জনবহুল স্থান
বিষয়শ্রেণী:ঢাকা বিভাগের জনবহুল স্থান
লানিকে

**লানিকে** () বা **হেলানিকে** মহান আলেকজান্ডারের শৈশবের সেবিকা ছিলেন।

## সংক্ষিপ্ত জীবনী
লানিকে সম্ভনতঃ ৩৮০ খ্রিস্টপূর্বাব্দে জন্মগ্রহণ করেন। তার পিতার নাম ছিল দ্রোপিদাস। মহান আলেকজান্ডারের সেনাপতি ক্লেইতোস ও মেলান 
তার ভাই ছিলেন। তার স্বামীর নাম ছিল আন্দ্রোনিকাস। মহান আলেকজান্ডারের হেতাইরোই প্রোতিয়াস তার পুত্র ছিলেন বলে উল্লিখিত আছে। এছাড়া তার আরো দুই পুত্র ৩৩৪ খ্রিস্টপূর্বাব্দে মাইলিতাসের যুদ্ধে মৃত্যুবরণ করেন। মহান আলেকজান্ডার তার শৈশবে লানিকে দ্বারা পালিত হন।

## জনপ্রিয় মাধ্যমে
২০০৪ খ্রিষ্টাব্দে প্রকাশিত আলেকজান্ডার নামক চলচ্চিত্রে লানিকের উল্লেখ করা হয়েছে। এই চলচ্চিত্রের একটি দৃশ্যে ক্লেইতোস ও মেলান মহান আলেকজান্ডারের সঙ্গে বাগবিতন্ডায় জড়িয়ে পড়ে লানিকের উল্লেখ করেন। পরে অপর একটি দৃশ্যে মহান আলেকজান্ডার লানিকের ভাই ক্লেইতোসকে হত্যা করার অনুশোচনায় দগ্ধ হন। মহান আলেকজান্ডারের জীবন নিয়ে মেরি রেনল্ট দ্বারা রচিত ফায়ার ফ্রম হেভেন নামক একটি উপন্যাসে লানিকের চরিত্রটি রয়েছে।

## তথ্যসূত্র

বিষয়শ্রেণী:খ্রিস্টপূর্ব ৩৮০-এ জন্ম
বিষয়শ্রেণী:প্রাচীন ম্যাসিডোনিয় নারী
বিষয়শ্রেণী:খ্রিস্টপূর্ব ৪র্থ শতাব্দীর গ্রিক ব্যক্তি
মিয়েজা, ম্যাসিডোনিয়া

**মিয়েজা** প্রাচীন ম্যাসিডনের একটি গ্রাম যেখানে অ্যারিস্টটল কিশোর আলেকজান্ডারকে শিক্ষাপ্রদান করেছিলেন। যে স্থানীই গ্রামটি অবস্থিত ছিল, বর্তমানে গ্রিসের নাওউসা শহরটি সেই স্থানে অবস্থিত।

## অ্যারিস্টটলের বিদ্যালয়
৩৪৩ থেকে ৩৪০ খ্রিস্টপূর্বাব্দ পর্য্যন্ত ম্যাসিডনের রাজা দ্বিতীয় ফিলিপের অনুরোধে অ্যারিস্টটল মিয়েজা গ্রামে আলেকজান্ডারকে শিক্ষাপ্রদান করেছিলেন।  আলেকজান্ডারকে শিক্ষাপ্রদান করায় দ্বিতীয় ফিলিপ অ্যারিস্টটলের শহর স্তাগেইরা পুনর্নির্মাণের ব্যবস্থা করেন। তিনি এই শহরের সকল প্রাক্তন অধিবাসী যারা দাস হিসেবে জীবনযাপন করছিলেন, তাদের ক্রয় করে মুক্ত করেন ও নির্বাসিতদের শাস্তি মুকুব করেন। মিয়েজার শিক্ষাপ্রতিষ্ঠানে আলেকজান্ডারকে সাথে প্রথম টলেমি সোতের, হেফাইস্তিওন, কাসান্দ্রোস ইত্যাদি ম্যাসিডোনিয়ার সম্ভ্রান্ত পরিবারের কিশোরেরা শিক্ষালাভ করেন, যাদের মধ্যে অধিকাংশই পরবর্তীকালে আলেকজান্ডারকে বন্ধু এবং সমর অভিযানের সেনাপতি হিসেবে পরিগণিত হন। অ্যারিস্টটল তাদের চিকিৎসাবিদ্যা, সর্শন, নীতি, ধর্ম, তর্কবিদ্যা ও কলা সম্বন্ধে শিক্ষাপ্রদান করেন। তার শিক্ষায় আলেকজান্ডারকে হোমারের ইলিয়াড মহাকাব্যের প্রতি প্রগাঢ় প্রেমের উন্মেষ ঘটে, যা তিনি তার ভবিষ্যতের সকল অভিযানে সঙ্গে নিয়ে যেতেন।

## তথ্যসূত্র

বিষয়শ্রেণী:ম্যাসিডন
বিষয়শ্রেণী:গ্রিক পুরাণে অবস্থান
ট্রিনিটি কলেজ, কেমব্রিজ

**ট্রিনিটি কলেজ** যুক্তরাজ্যের কেমব্রিজ ইউনিভার্সিটির একটি কলেজ। এই কলেজের শিক্ষার্থীদের মধ্যে প্রায় ৬০০ স্নাতক, ৩০০ স্নাতকত্তোর এবং ১৮০ এরও বেশি ফেলো। অক্সফোর্ড এবং কেমব্রিজ বিশ্ববিদ্যালয় দুইটির মধ্যে এটিই সবচেয়ে বড় কলেজ। তবে শিক্ষার্থী সংখ্যার ভিত্তিতে এর চেয়ে একমাত্র বড় কলেজ হোমারটন কলেজ, কেমব্রিজ।

কেমব্রিজ বিশ্ববিদ্যালয়ের সাবেক শিক্ষার্থীদের মধ্যে ৩২ জন নোবেল পুরস্কার অর্জন করেছেন। কেমব্রিজের কলেজগুলোর মধ্যে নোবেলজয়ী সাবেক শিক্ষার্থীর এই সংখ্যা সর্বোচ্চ। এছাড়া এই কলেজের সাবেক শিক্ষার্থীরা অর্জন করেছে পাচটি ফিল্ডস পদক এবং একটি আবেল পুরস্কার। পাঁচজন ব্রিটিশ প্রধানমন্ত্রী এই কলেজের শিক্ষার্থী ছিলেন। বিশ্বখ্যাত বিজ্ঞানী আইজাক নিউটন, নিলস বোর কবি লর্ড বাইরন, দার্শনিক লুডভিগ ভিটগেনস্টাইন ও বার্ট্রান্ড রাসেল এই কলেজের শিক্ষার্থী ছিলেন।

ব্রিটিশ রাজ পরিবারের দুইজন সদস্য ট্রিনিটি কলেজে অধ্যয়ন করেছিলেন: প্রিন্স উইলিয়াম অব গ্লাউচেস্টার অ্যান্ড এডিনবার্গ ১৭৯০ সালে এখান থেকে এম.এ ডিগ্রী নিয়েছিলেন এবং চার্লস, প্রিন্স অব ওয়েলস ১৯৭০ সালে বি.এ ডিগ্রী অর্জন করেছিলেন। এছাড়া আরো বেশ কয়েকজন ব্রিটিশ রাজ পরিবারের সদস্য এখানে অধ্যয়ন করলেও তারা ডিগ্রী অর্জন করেননি:ষষ্ঠ জর্জ, চতুর্থ জর্জ এবং প্রিন্স হেনরি, ডিউক অব গ্লাউচেস্টার।

ট্রিনিটি কলেজে সহশিক্ষা কার্যক্রম বিষয়ক অনেকগুলি সোসাইটি রয়েছে। রয়েছে কোন নির্দিষ্ট বিষয়ে আগ্রহী শিক্ষার্থীদের সোসাইটি, যেমন ট্রিনিটি ম্যাথমেটিকাল সোসাইটি। এটি যুক্তরাজ্যের বিশ্ববিদ্যালয়ভিত্তিক সবচেয়ে পুরনো গণিত বিষয়ক সোসাইটি। ট্রিনিটিতে রয়েছে ফার্স্ট অ্যান্ড থার্ড ট্রিনিটি বোট ক্লাব। কেমব্রিজ অ্যাপোসেলস নামে এই কলেজের শিক্ষার্থীদের একটি গুপ্ত ও বুদ্ধিবৃত্তিক সোসাইটি রয়েছে।

## তথ্যসূত্র

## বহিঃসংযোগ

* Trinity College, Cambridge official website
* Trinity College, Cambridge Access website
* Trinity College Isaac Newton Trust, established in 1988

বিষয়শ্রেণী:কেমব্রিজ বিশ্ববিদ্যালয়ের কলেজ
আবেল পুরস্কার

**আবেল পুরস্কার** একটি আন্তর্জাতিক পুরস্কার যা প্রতি বছর নরওয়ে সরকার এক বা একাধিক গণিতবিদকে কে গণিতে বিশেষ অবদানের জন্য প্রদান করে থাকে।
 
এই পুরস্কারটি বিখ্যাত নরওয়েজীয় গণিতজ্ঞ নিল্‌স হেনরিক আবেলের নামে নামকরণ করা হয়েছে। নরওয়েজীয় সরকার এর প্রচলন শুরু করে ২০০১ সালে। এই পুরস্কারের পাশাপাশি নরওয়েজীয় সরকার মানবিক বিদ্যায় অবদানের জন্য হোলবার্গ পুরস্কার নামে একটি পদক প্রদান করে থাকে।

ফিল্ডস পদকের পাশাপাশি আবেল পুরস্কারও বিশ্বব্যাপী গণিতের "নোবেল পুরস্কার" নামে সুপরিচিত। এই পুরস্কারের অধীনে বিজয়ীকে ৬ মিলিয়ন নরওয়েজীয় ক্রোন প্রদান করা হয় (৳৭৩০,৮০০ মার্কিন ডলারের সমতূল্য)। পুরস্কারটির বোর্ড আবেল সম্মেলন নামের একটি বার্ষিক সম্মেলনেরও আয়োজন করে থাকে যা নরওয়েজিয়ান ম্যাথমেটিকাল সোসাইটি দ্বারা পরিচালিত হয়। আবেল পুরস্কার প্রদান অনুষ্ঠানটি ইউনিভার্সিটি অব অসলোর আইন অনুষদ ভবনে আয়োজিত হয়। এই ভবনে ১৯৪৭ থেকে ১৯৮৯ পর্যন্ত নোবেল শান্তি পুরস্কার প্রদান করা হত।

আবেল পুরস্কারের ধারণাটি প্রথম প্রস্তাব করেন খ্যাতিমান নরওয়েজীয় গণিতবিদ সোফাস লি (১৮৪২-১৮৯৯)। তিনি যখন পারলেন যে নোবেল পুরস্কারের অধীনে গণিত ক্ষেত্রে কোন পুরস্কার নেই, তখন এধরনের একটি পুরস্কারের প্রস্তাব করেন। তবে সোফাস লির মৃত্যুর কারণে পুরস্কারটির প্রচলনে ব্যাঘাত ঘটে। রাজা দ্বিতীয় অস্কার ১৯০২ সালে পুরস্কারটি চালু করার উদ্যোগ নিলেও তা অসফল হয়।

## অর্থায়ন
২০০১ সালে নরওয়ের সরকার ২০০ মিলিয়ন NOK ( প্রায় ২১.৭ মিলিয়ন ইউরো) আবেল পুরস্কারের জন্য প্রাথমিকভাবে প্রদান করেন। এর পূর্বে আবেল ফাউন্ডেশন থেকে অর্থায়ন করা হলেও বর্তমানে নরওয়ের জাতীয় বাজেট থেকে একে অর্থায়ন করা হয়। এই বাজেট প্রদান করতে একটি নির্দেশক মণ্ডলী গঠন করা হয়। 

## আবেল পুরস্কার বিজয়ীদের তালিকা

## তথ্যসূত্র

## বহিঃসংযোগ
* 
* 
* Official website of the Abel Symposium
* 

বিষয়শ্রেণী:গণিতের পুরস্কার
বিষয়শ্রেণী:আন্তর্জাতিক পুরস্কার
বিষয়শ্রেণী:২০০১-এ প্রবর্তিত পুরস্কার
গোকিও

**গোকিও** (নেপালি ভাষায়: गोक्यो), গোকিও রি (গোকিও শৃঙ্গ, ৫৩৫৭ মি)'র পাদদেশে এবং গোকিও নদীর (দুধ পোখরি) পূর্ব তীরে নেপালের হিমালয়ে সলুখুম্বু জেলার একটি ছোট গ্রাম। এই গ্রামটি ৪৭৫০মি(১৫,৫৮০ফিট) উচ্চতায় কয়েকটি ঘর(হাট) মাত্র নিয়ে এটি একটি ছোট স্থান এবং নেপালের ও সমগ্র বিশ্বের সর্বোচ্চ জনবসতিগুলির একটি; তবে এখানে স্থায়ীভাবে  বছরের সব সময় লোকজন থাকে না, শুধুমাত্র ট্রেকিং এর ঋতুতে অস্থায়ী কিছু ঘর মূলত ট্রেকারদের থাকা ও খাদ্য সরবরাহের জন্য ব্যবহৃত হয়। গ্রামটি গুগল আর্থ-এ  সব থেকে ভাল দেখা যায়; এর দক্ষিণে চারচুং গ্রাম।

১৯৯৫ তে, তুষারঝড়ে ১৭জন বিদেশি সমেত (১৩ জন জাপানি, দুজন কানাডীয়, একজন আইরিশ মহিলা এবং একজন জার্মান) মোট ৪২জন মারা যান। তার আগের সপ্তাহে বঙ্গোপসাগরে একটি ভয়ানক ঝড়ের কারণে ৬ফুট জমা বরফ তুষারঝড়ের সম্ভাবনা আরো বাড়িয়ে দেয়।

## তথ্যসূত্র

## বহিঃসংযোগ
*গ্রাম এবং হ্রদের আলোকচিত্র

বিষয়শ্রেণী:সোলুখুম্বু জেলার জনবহুল স্থান
বিষয়শ্রেণী:হিমালয়
বিষয়শ্রেণী:নেপালের গ্রাম
বিষয়শ্রেণী:হিমালয় পর্বতমালা
ড্রাগন স্কুল

**ড্রাগন স্কুল** (ইংরেজিতে: Dragon School) যুক্তরাজ্যের অক্সফোর্ডে অবস্থিত একটি বিদ্যালয়। স্কুলটি ১৮৭৭ সালে প্রতিষ্ঠিত হয়। সেসময় এটির নাম ছিল অক্সফোর্ড প্রিপারেটরি স্কুল। ড্রাগন স্কুল বিশেষভাবে আবাসিক বিদ্যালয় হিসেবে পরিচিত যদিও এখানে অনাবাসিক শিক্ষার্থীরাও অধ্যয়ন করে। প্রথমে কেবল ছাত্র ভর্তি করা শুরু করলেও বিদ্যালয়টি পরবর্তিতে ছাত্রী ভর্তি করা শুরু করে। ছাত্রীরা প্রথম ১৯৯৪ সালে আবাসিক শিক্ষার্থী হিসেবে ভর্তি হবার সুযোগ পায়।

এখানে ভর্তিচ্ছু শিক্ষার্থীদের কমপক্ষে আট বছর বয়েসী হতে হয়। ২০০১ সাগাদ বিদ্যালয়টির শিক্ষার্থী সংখ্যা ৮৪০।

## ইতিহাস

১৮৭৭ সালে প্রতিষ্ঠিত হয় ড্রাগন স্কুল, এসময় এটির নাম ছিল **প্রিপারেটরি স্কুল** বা **লিনাম’স প্রিপারেটরি স্কুল**। বিদ্যালয়টি মূলত অক্সফোর্ড বিশ্ববিদ্যালয়ের কয়েকজন শিক্ষক এক্ত্র হয়ে চালু করার উদ্যোগ নেয়। বিদ্যালয় প্রতিষ্ঠার উদ্দেশ্য ছিল অক্সফোর্ড বিশ্ববিদ্যালয়ের অধ্যাপকদের সন্তানদের উঁচু মানের শিক্ষা প্রদান করা।

১৮৭৭ সালেই বিদ্যালয়টিতে শিক্ষাদান কার্যক্রম চালু হয়। তখন বিদ্যালয়টি অক্সফোর্ডের সেন্ট গাইলসে অবস্থিত ছিল। প্রতিষ্ঠার দুই বছরের মধ্যে বিদ্যালয়টি অক্সফোর্ডের ক্রিক রোডের একটি ভবনে স্থানান্তরিত হয়, যা তখন “স্কুল হাউস” নামে পরিচিত ছিল। ১৮৮৬ সালে চার্লস কটেরিল লিনাম প্রধান শিক্ষক হিসেবে দায়িত্ব গ্রহণ করেন। লিনাম সেসময় বার্ডওয়েল রোডের পাশে কিছু জমি ইজারা নেয়ার ব্যবস্থা করেন বিদ্যালয়টির নিজস্ব ভবন প্রতিষ্ঠার জন্য। বিদ্যালয়ের শিক্ষার্থীদের অভিভাবক ও স্থানীয় কিছু মানুষের অনুদানে প্রায় ৪০০০ পাউন্ড যোগাড় করা হল। জমি ইজারা নেয়ার এক বছরের মধ্যেই ভবন প্রতিষ্ঠা করা হয় এবং বিদ্যালয়টি নিজস্ব ভবনে স্থানান্তরিত হয়।

## তথ্যসূত্র

## বহিঃসংযোগ
* The Dragon School website

বিষয়শ্রেণী:অক্সফোর্ডের বিদ্যালয়
বিষয়শ্রেণী:দ্য ড্রাগন স্কুল, অক্সফোর্ডে শিক্ষিত ব্যক্তি
বিষয়শ্রেণী:১৮৭৭-এ প্রতিষ্ঠিত শিক্ষাপ্রতিষ্ঠান
ম্যাসিডনের ক্লিওপাত্রা ইউরিদিকে

**ক্লিওপাত্রা ইউরিদিকে** (; জন্ম - ৩৫৩ খ্রিস্টপূর্বাব্দ [সম্ভবত] - মৃত্যু ৩৩৬ খ্রিস্টপূর্বাব্দ) ম্যাসিডন শাসনকারী আর্গিয়াদ রাজবংশের রাজা দ্বিতীয় ফিলিপের রাণী ছিলেন।

## সংক্ষিপ্ত জীবনী
ক্লিওপাত্রা দ্বিতীয় ফিলিপের সেনাপতি আত্তালোসের ভ্রাতুষ্পুত্রী ছিলেন। দ্বিতীয় ফিলিপ সম্ভবতঃ ৩৩৮ খ্রিস্টপূর্বাব্দে নিজের ৪৫ বছর বয়সে তখন মাত্র ষোড়শী এই কন্যাকে বিবাহ করেন ক্লিওপাত্রা ইউরিদিকের যে কোন সন্তান পিতা-মাতা উভয় দিক থেকেই ম্যাসিডোনিয় হওয়ায় এই বিবাহের ফলে সিংহাসনের উত্তরাধিকারী হিসেবে আলেকজান্ডারের অবস্থান কিছুটা অসুরক্ষিত হয়ে পড়ে, কারণ তিনি পিতার দিক থেকে ম্যাসিডোনিয় হলেও মাতার দিক থেকে এপাইরাসীয় ছিলেন। বিবাহের সময় মদ্যপ অবস্থায় আত্তালোস ফিলিপ ও ক্লিওপাত্রার মিলনের ফলে একজন বৈধ উত্তরাধিকারীর কথা উল্লেখ করলে দৃশ্যতঃ ক্ষুব্ধ আলেকজান্ডার তার মাথায় পানপাত্র ছুঁড়ে মারেন, কিন্তু মদ্যপ ফিলিপ আত্তালোসের পক্ষ গ্রহণ করলে ক্ষুব্ধ আলেকজান্ডার তার মায়ের সাথে রাজ্য হতে চলে যান ও তার মামা এপাইরাসরাজ প্রথম আলেকজান্ডারের কাছে আশ্রয় গ্রহণ করেন। পরে ভুল বোঝাবুঝির অবসান ঘটলে মাস ছয়েক পর তারা আবার ম্যাসিডনে ফিরে আসেন। ফিলিপ ও ক্লিওপাত্রার ইউরোপা নামক এক কন্যা ও কারানোস নামক এক পুত্রসন্তানের জন্ম হয়। তবে এই নিয়ে বিতর্ক আছে। এফ স্টেয়েলিন প্রমুখ ঐতিহাসিকদের দাবি, ক্লিওপাত্রার একটিই মাত্র সন্তান ছিল, সদ্যোজাত কন্যা ইউরোপা। কারানোস বলে আলেকজান্ডারের যে সৎভাই'এর উল্লেখ পাওয়া যায় তার সাথে ক্লিওপাত্রার সম্পর্ক ছিল না। প্রাচীন গ্রিক ঐতিহাসিক সাতিরোসের সাক্ষ্য এই মতই সমর্থন করে; রোমান ঐতিহাসিক জাস্তিনাসও শুধুমাত্র এক কন্যার হত্যারই উল্লেখ করেছেন। ক্লিওপাত্রা বিবাহের পর ইউরিদিকে নাম গ্রহণ করেন। ৩৩৬ খ্রিস্টপূর্বাব্দে দ্বিতীয় ফিলিপের মৃত্যুর পর তার অপর পত্নী অলিম্পিয়াস ইউরোপা ও কারানোসকে হত্যা করলে ক্লিওপাত্রা ইউরিদিকে আত্মহত্যা করেন।

## তথ্যসূত্র

## বহিঃসংযোগ
* Literatur von und über Marcus Iunianus Iustinus im Katalog der Deutschen Nationalbibliothek. সংগৃহীত ৭ আগস্ট, ২০১৫।

বিষয়শ্রেণী:ম্যাসিডনের রাণী
বিষয়শ্রেণী:খ্রিস্টপূর্ব ৪র্থ শতাব্দীতে জন্ম
বিষয়শ্রেণী:খ্রিস্টপূর্ব ৪র্থ শতাব্দীতে মৃত্যু
বিষয়শ্রেণী:প্রাচীন ম্যাসিডোনিয়ায় আত্মহত্যা
বিষয়শ্রেণী:ম্যাসিডনের দ্বিতীয় ফিলিপের স্ত্রী
বেলমন্ট আইল্যান্ড

**বেলমন্ট আইল্যান্ড** নিউইয়র্ক সিটির ম্যানহাটনে অবস্থিত। এটি ছোট একটি কৃত্রিম দ্বীপ, যার আয়তন ১০০ ফুট বাই ২০০ ফুট।এর অবস্থান পূর্ব নদীতে রুজভেল্ট আইল্যান্ডে ঠিক দক্ষিণ পাশে।

## তথ্যসূত্র

বিষয়শ্রেণী:মার্কিন যুক্তরাষ্ট্রের অস্বাভাবিক স্থান
অনন্তহরি মিত্র

**অনন্তহরি মিত্র** (১৯০৬ - ২৮ সেপ্টেম্বর, ১৯২৬) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের শহীদ বিপ্লবী। ১৯২১ সনে অসহযোগ আন্দোলনে যোগদান করেন। বিপ্লবী দলে যোগ দিয়ে কৃষ্ণনগরে বিপ্লবী ক্রিয়াকলাপ সংগঠনে সক্রিয় ভূমিকা নেন। মামলার সূত্রে দক্ষিণেশ্বরের একটি বাড়ি তল্লাশি চালাবার সময় রিভলভার, বোমা ও বোমা তৈরির সরঞ্জামসহ ১৯২৫ সালের ১০ নভেম্বর গ্রেপ্তার হন। বিচারে মৃত্যুদণ্ডের আদেশ হয়। ২৮শে সেপ্টেম্বর ১৯২৬ সালে এই মহান বিপ্লবীর ফাঁসি হয়।

## জন্ম
অনন্তহরি মিত্রের জন্ম ব্রিটিশ নদিয়া জেলার, বর্তমানের বাংলাদেশের চুয়াডাঙ্গা জেলার সদর উপজেলার বেগমপুরে। তার পিতার নাম রামপাল মিত্র।
## ভূপেন চট্টোপাধ্যায় হত্যা
অনন্তহরি মিত্রকে বিপ্লবী দলের নেতাগণ গোপন পুলিস বিভাগের ডেপুটি সুপারিন্টেনডেন্ট ভূপেন চট্টোপাধ্যায়কে হত্যা করার নির্দেশ দেন। ভূপেন চট্টোপাধ্যায় মাঝে মাঝে আলীপুর কেন্দ্রীয় কারাগারে গিয়ে রাজবন্দীদের সাথে আলাপ আলোচনা করতেন। তার উদ্দেশ্য ছিলো রাজবন্দিদের দুর্বলতার সুযোগ গ্রহণ করে বিপ্লবী দলের গোপন সংবাদ সংগ্রহ করা। ১৯২৬ সনের ২৮ মে দক্ষিণেশ্বর বোমার মামলায় দন্দিত অনন্তহরি মিত্র ও প্রমোদরঞ্জন চৌধুরী লোহার ডাণ্ডা দ্বারা ভূপেন চট্টোপাধ্যায়কে জেলের মধ্যে আক্রমণ করে হত্যা করেন। বিচারে অনন্তহরি মিত্র ও প্রমোদ চৌধুরীর ফাঁসি হয়। তাদের সাহায্য করার জন্য ধ্রুবেশ চট্টোপাধ্যায়, অনন্ত চক্রবর্তী, নিখিলবন্ধু বন্দ্যোপাধ্যায় ও রাধিকার যাবজ্জীবন দ্বীপান্তর হয়।

## তথ্যসূত্র

বিষয়শ্রেণী:১৯০৬-এ জন্ম
বিষয়শ্রেণী:১৯২৬-এ মৃত্যু
বিষয়শ্রেণী:বাংলাদেশী বিপ্লবী
বিষয়শ্রেণী:চুয়াডাঙ্গা জেলার ব্যক্তি
বিষয়শ্রেণী:ভারতবর্ষের স্বাধীনতা আন্দোলনের শহীদ
বিষয়শ্রেণী:ব্রিটিশ শাসনামলে বাংলার বিপ্লবী
বিষয়শ্রেণী:মৃত্যুদণ্ড কার্যকর হওয়া ভারতীয় বিপ্লবী
বিষয়শ্রেণী:২০শ শতাব্দীতে যুক্তরাজ্য দ্বারা মৃত্যুদণ্ড
বিষয়শ্রেণী:বঙ্গবাসী কলেজের প্রাক্তন শিক্ষার্থী
বিষয়শ্রেণী:বাঙালি বিপ্লবী
বিষয়শ্রেণী:ভারতীয় জাতীয়তাবাদ
বিষয়শ্রেণী:মৃত্যুদণ্ড কার্যকর হওয়া ভারতীয় ব্যক্তি
বিষয়শ্রেণী:ব্রিটিশ ভারত দ্বারা ফাঁসিতে মৃত্যুদণ্ডপ্রাপ্ত
বিষয়শ্রেণী:ব্রিটিশ ভারতের বন্দি ও আটক
বিষয়শ্রেণী:পশ্চিমবঙ্গের ভারতীয় স্বাধীনতা কর্মী
বিষয়শ্রেণী:২০শ শতাব্দীতে ব্রিটিশ ভারত দ্বারা মৃত্যুদণ্ডপ্রাপ্ত
রোসারিও গ্যাস বিস্ফোরণ

৬ই আগস্ট ২০১৩তে  রোসারিও, সান্তা ফের একটি আবাসিক এলাকায়,যেটি আর্জেন্টিনায় তৃতীয় বৃহত্তম শহর সেখানে একটি গ্যাস বিস্ফোরণ ঘটে। এটি একটি বৃহৎ গ্যাস লিক দ্বারা সৃষ্টি হয়েছিল; একটি কাছাকাছি বিল্ডিং ধসে, এবং অন্যদের কাঠামোগত ব্যর্থতার উচ্চ ঝুঁকি ছিল।বাইশজনের মৃত্যু , এবং ষাট জন আহত হয়েছিল। বেশ কয়েকটি প্রতিষ্ঠান এলাকার সুরক্ষার ব্যাপারে সাহায্য করেছিল,যেমন , বেঁচে যাওয়া মানুষেদের খুজে বার করা এবং যারা ঘরবাড়ি হারিয়েছে তাদের সাহায্য করা।বিস্ফোরণের কিছুপরে পুনর্গঠনের জন্য আনুমানিক ছয় মাসের সময় প্রয়োজন ছিল। 
বিস্ফোরণের কারণ তদন্ত করার জন্য প্রাদেশিক বিচার বিভাগ  চালু হল।প্রাথমিক সন্দেহভাজন ছিল লিটোরাল গ্যাস (রোসারিও জন্য প্রাকৃতিক গ্যাস প্রদানকারী )ছিল এবং একজন কর্মী যিনি ঐ দিন বিল্ডিংটিতে  রক্ষণাবেক্ষণের কাজ করেছিলেন।বেশ কিছু গন্যমান্যরা সমবেদনা পাঠান, এবং বেশীরভাগ ২০১৩ প্রাথমিক নির্বাচনএর প্রার্থীদের অধিকাংশ, তাদের রাজনৈতিক প্রচারাভিযান স্থগিত রাখেন।
## ঘটনা
কেন্দ্রীয় রোসারিও, সান্তা ফে অরোনো এবং সাল্টা রাস্তার সংযোগস্থলের নিকটে, বিস্ফোরণটি ঘটে সকাল ৯:৩০মিনিটে। প্রাথমিক রিপোর্টে বলা হয় আট মৃত, ষাট আহত মানুষ এবং পনের নিখোঁজ নিশ্চিত করা হয়; আরও আটজনের  মৃত্যু পরে নিশ্চিত করা হয় পরের দিন অনুসন্ধান করে.,বারো প্রাণঘাতী নিহতদের খুজে বার করা হয় যাদের মধ্যে দশ জনকে  শনাক্ত করা যায়। মানুষের একটি সংখ্যা নিখোঁজ হয়েছিল; কিছু মানুষকে ধংসাবশেষের  মধ্যে মৃত পাওয়া যায়, বাকী অন্যদের উদ্ধার করা হয়।  বাইশ জন নিহত নিশ্চিত হওয়ার সঙ্গে সঙ্গে , ১৩ই আগস্ট বেঁচে যাওয়া ব্যক্তিদের জন্য অনুসন্ধান বন্ধ হয়। যারা আহত হয়েছিল তাদের মধ্যে  একজন ৬৫ বছর বয়েসী মহিলার ৪ই অক্টোবর মারা যান.

বিস্ফোরণ একটি ৩০ বছর পুরানো বিল্ডিংএ একটি গ্যাস লিক দ্বারা সৃষ্টি হয়েছিল।যার ফলে একটি কাছাকাছি নয় তলা অ্যাপার্টমেন্ট বিল্ডিং ক্ষতিগ্রস্ত হয় ও  গুরুতরভাবে ভেঙ্গে পড়ে। আরো ভবন ভেঙ্গে পড়তে পারে বলে  এবং দুর্যোগ ব্যবস্থাপনা কর্মীদের কাজ স্বাচ্ছন্দ্য বাড়াতে এলাকার বাসিন্দাদের ঐ অঞ্চলটি এড়াতে বলেন, রোসারিও মেয়র মনিকা ফেইন গ্যাস এবং বিদ্যুৎ যোগাযোগ তৎক্ষণাৎ বিচ্ছিন্ন করা হয় এবং জাতীয় সরকার ঘটনাস্থলে একটি আর্জেন্টাইন ফেডারেল পুলিশ টাস্ক ফোর্স পাঠান।

## তথ্যসূত্র

## বহিঃসংযোগ

*BBC report
*Daily Mail report
* Timeline of related events  

বিষয়শ্রেণী:আর্জেন্টিনায় বিস্ফোরণ
বিষয়শ্রেণী:২০১৩-এর বিস্ফোরণ
বিষয়শ্রেণী:গ্যাস বিস্ফোরণগ
বিষয়শ্রেণী:২০১৩-এ আর্জেন্টিনা
বিষয়শ্রেণী:রোসারিও, সান্তা ফে
প্রফেসর অচ্যাবমিজু

**প্রফেসর  ওচ্যানমিজু**  *[[এস্ট্রো বয়]]* আনিমে ও কমিক সিরজের কাল্পনিক চরিত্র।  সে  ১৯৮০ র সিরিজ, ২০০৩ র সিরিজ, এবং  চলচ্চিত্রসহ নানা এস্ট্রো বয়ের ভিডিওতে ছিল।এই চরিত্রটা সৃষ্টি ওসামু তেজুকা সৃষ্টি করেছেন। তেজুকার  অন্যান কর্মেও এই চরিত্রটিকে ব্যবহার করেছে। এই চরিত্রক্র তেজুকা এস্ট্রোর অভিবাবক হিসেবে পরিবেশন করেছেন। এই চরিত্রটি এস্ট্রোকে পরিবারিক সদস্য হিসেবে সকলের পরিচিয় দেয়।  এই চরিত্রটি  **ডক্টর. পাকাদেরমুস  জ্র. এল্ফুন**, **প্রফেসর  পিবয় এবং ** **ডক্টর. ও'শাহি** নামে ইংরেজি সংস্করণে পরিচিত।

ওচ্যানমিজু বুঝতে পারে যে এস্ট্রো বয় অন্যান্য রোবট থেকে আলাদা এবং সে এস্ট্রোকে পালিত সন্তান হিসেবে গ্রহণ করে। ওচ্যানমিজু এস্ট্রোকে একটি রোবত পরিবার তৈরি করে দেয়। যাতে এস্ট্রো পরিবার কি সেই সম্পর্কে ধারণা পায়।

## তথ্যসূত্র

বিষয়শ্রেণী:অ্যাস্ট্রো বয়
বিষয়শ্রেণী:কাল্পনিক বিজ্ঞানী
বিষয়শ্রেণী:ওসামু তেজুকার চরিত্র
৮ নং ওয়ার্ড, কলকাতা পৌরসংস্থা

**৮ নং ওয়ার্ড, কলকাতা পৌরসংস্থা** হল কলকাতা পৌরসংস্থার ১ নং বরোর একটি প্রশাসনিক বিভাগ। এটি ভারতের পশ্চিমবঙ্গ রাজ্যের রাজধানী কলকাতা শহরের উত্তরাংশে বাগবাজার অঞ্চল নিয়ে গঠিত। এটি কলকাতা পৌর-প্রশাসনের একটি নির্বাচন কেন্দ্র এবং শ্যামপুকুর বিধানসভা কেন্দ্রের অন্তর্গত।

## বিবরণ
৮ নং ওয়ার্ডের উত্তর দিকে রয়েছে সরকারবাড়ি লেন, বোসপাড়া লেন, নিবেদিতা লেন, রামকান্ত বসু লেন, গিরিশ অ্যাভিনিয়, রবীন্দ্র সরণি ও হুগলি নদী; পূর্ব দিকে রয়েছে শচীন মিত্র লেন, রবীন্দ্র সরণি ও গোপেশ্বর পাল স্ট্রিট; দক্ষিণ দিকে রয়েছে ভূপেন্দ্র বসু অ্যাভিনিউ, শ্যামবাজার স্ট্রিট, রাজা নবকৃষ্ণ স্ট্রিট, কুমারটুলি স্ট্রিট ও দুর্গাচরণ ব্যানার্জি স্ট্রিট এবং পশ্চিম দিকে রয়েছে হুগলি নদী, গিরিশ অ্যাভিনিউ ও রবীন্দ্র সরণি।

## নির্বাচনের ফলাফল

## তথ্যসূত্র

বিষয়শ্রেণী:কলকাতা পৌরসংস্থার ওয়ার্ড
নারায়ণ রায়

ডা. **নারায়ণ রায়** (১৯০০ - ১ নভেম্বর, ১৯৭৩) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী। তিনি ছিলেন কলকাতা মেডিক্যাল কলেজের মেধাবী ছাত্র, সমাজসেবী, চিকিৎসক ও প্রখ্যাত কমিউনিস্ট নেতা। তিনি বিপ্লবী অতীন্দ্রনাথ বসু প্রতিষ্ঠিত সিমলা ব‍্যায়াম সমিতিরও অন‍্যতম সংগঠক  ছিলেন।  তিনি ১৯৩০-এর দশকে আন্দামান সেলুলার জেলে "কমিউনিস্ট সংহতি" গড়ে তোলার প্রধান উদ্যোক্তা ছিলেন। বিপ্লবী দলের সঙ্গে তার ঘনিষ্ঠ সম্পর্ক ছিলো এবং ডালহৌসী স্কোয়ার ও কলকাতা বোমা মামলায় তিনি ১৯৩০ সনে যাবজ্জীবন কারাদণ্ডে দণ্ডিত হন।

## জন্ম
নারায়ণ রায়ের জন্ম কলকাতায়। তার পিতা ডা. ক্ষেত্রনাথ রায়।

## ডালহৌসী স্কোয়ার বোমা মামলা
২৫ আগস্ট, ১৯৩০ তারিখে অনুজাচরণ সেন ও দীনেশচন্দ্র মজুমদার অত্যাচারী কুখ্যাত চার্লস টেগার্ট সাহেবের গাড়ীতে বোমা নিক্ষেপ করেন। টেগার্ট বেঁচে যান কিন্তু দীনেশ মজুমদার ধরা পড়েন। অনুজাচরণ ঘটনাস্থলেই মারা যান। বিচারে দীনেশ মজুমদারের যাবজ্জীবন দ্বীপান্তর দণ্ড হয়। এই উপলক্ষে পুলিস বহু বাড়ি খানাতল্লাশ করে এবং বহু লোককে গ্রেপ্তার করে। এই সম্পর্কে শোভারানি দত্ত, কমলা দাশগুপ্ত, শৈলরাণী দত্ত, **ডা. নারায়ণ রায়**, ভূপালচন্দ্র বসু, অদ্বৈত দত্ত, অম্বিকা রায়, রসিকলাল দাস, সতীশ ভৌমিক, সুরেন্দ্র দত্ত, রোহিণী অধিকারীসহ অনেকে ধৃত হন। বিচারে নারায়ণ রায় ও ভূপাল বসু ১৫ বছরের দ্বীপান্তর দন্ড হয়। নারায়ণকে প্রথমে আলিপুর জেলে এরপর বোম্বের যারবেদা জেলে পাঠানো হয়। তাকে সলিটারি সেলে রাখা হলে তিনি  পড়াশোনা করতে থাকেন মার্ক্সবাদী তত্ত্ব ও লেনিন রচনাসমগ্র। নারায়ণকে আবার নিয়ে আসা হল কলকাতায় এবং তারপর সেলুলার জেলে। তিনি জেলে মার্ক্সিস্ট স্টাডি গ্রুপ গঠন করেন। অন্যান্যদের মধ্যে সুরেন্দ্র দত্তর ১২ বছর, রোহিণী ৫ বছর ও সতীশ ২ বৎসর কারাদণ্ডপ্রাপ্ত হন এবং অন্যান্য সকলে মুক্তি পান। তারা সকলেই তরুণ বিপ্লবী দলের সদস্য ছিলেন।

## তথ্যসূত্র

বিষয়শ্রেণী:১৯০০-এ জন্ম
বিষয়শ্রেণী:১৯৭৩-এ মৃত্যু
বিষয়শ্রেণী:পশ্চিমবঙ্গের বিপ্লবী
বিষয়শ্রেণী:কলকাতার বিপ্লবী
বিষয়শ্রেণী:কলকাতার ব্যক্তি
বিষয়শ্রেণী:পশ্চিমবঙ্গের ভারতীয় স্বাধীনতা কর্মী
বিষয়শ্রেণী:বাঙালি চিকিৎসক
ভূপালচন্দ্র বসু

**ভূপালচন্দ্র বসু** (১৯০২ - ২৭ ফেব্রুয়ারি, ১৯৮১) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী। তিনি ১৯৩০ সনে ডালহৌসী স্কোয়ার ও কলকাতা বোমা মামলায় তিনি ১৯৩০ সনে ১৫ বছরের দ্বীপান্তর দণ্ডে দণ্ডিত হন এবং আন্দামান সেলুলার জেলে প্রেরিত হন। মুক্তির পর প্রথমে ফরওয়ার্ড ব্লক ও পরে সমাজবাদী আন্দোলনে যোগ দেন। কিছুদিন পশ্চিমবঙ্গে সংযুক্ত সোশ্যালিস্ট পার্টির চেয়ারম্যানের দায়িত্বে ছিলেন। সাম্প্রদায়িক দাঙ্গায়, সমাজসেবায় আর্তের পাশে দাঁড়িয়েছেন। অকৃতদার ছিলেন।

## জন্ম
ভূপালচন্দ্র বসুর জন্ম বাংলাদেশের ঢাকায়। অনিল রায়ের সংস্পর্শে এসে ছাত্রাবস্থাতেই তার বিপ্লবী জীবন শুরু হয়। তিনি কলকাতা মেডিক্যাল কলেজের ছাত্র ছিলেন।

## ডালহৌসী স্কোয়ার বোমা মামলা
২৫ আগস্ট, ১৯৩০ তারিখে অনুজাচরণ সেন ও দীনেশচন্দ্র মজুমদার অত্যাচারী কুখ্যাত চার্লস টেগার্ট সাহেবের গাড়ীতে বোমা নিক্ষেপ করেন। টেগার্ট বেঁচে যান কিন্তু দীনেশ মজুমদার ধরা পড়েন। অনুজাচরণ ঘটনাস্থলেই মারা যান। বিচারে দীনেশ মজুমদারের যাবজ্জীবন দ্বীপান্তর দণ্ড হয়। এই উপলক্ষে পুলিস বহু বাড়ি খানাতল্লাশ করে এবং বহু লোককে গ্রেপ্তার করে। এই সম্পর্কে শোভারানি দত্ত, কমলা দাশগুপ্ত, শৈলরাণী দত্ত, ডা. নারায়ণ রায়, **ভূপালচন্দ্র বসু**, অদ্বৈত দত্ত, অম্বিকা রায়, রসিকলাল দাস, সতীশ ভৌমিক, সুরেন্দ্র দত্ত, রোহিণী অধিকারীসহ অনেকে ধৃত হন। বিচারে নারায়ণ রায় ও ভূপাল বসু ১৫ বছরের দ্বীপান্তর, সুরেন্দ্র দত্ত ১২ বছর, রোহিণী ৫ বছর ও সতীশ ২ বৎসর কারাদণ্ডপ্রাপ্ত হন এবং অন্যান্য সকলে মুক্তি পান। তারা সকলেই তরুণ বিপ্লবী দলের সদস্য ছিলেন।

## তথ্যসূত্র

বিষয়শ্রেণী:১৯০২-এ জন্ম
বিষয়শ্রেণী:পূর্ববঙ্গে জন্ম
বিষয়শ্রেণী:১৯৮১-এ মৃত্যু
বিষয়শ্রেণী:ঢাকার বিপ্লবী
বিষয়শ্রেণী:পূর্ববঙ্গের ব্রিটিশ উপনিবেশবাদ বিরোধী বিপ্লবী
বিষয়শ্রেণী:ঢাকার ব্যক্তি
বিষয়শ্রেণী:মেডিকেল কলেজ ও হাসপাতাল, কলকাতার প্রাক্তন শিক্ষার্থী
বাংলাদেশের জাতীয় সংসদের নির্বাচনি এলাকার তালিকা

থাম্ব|250পিক্সেল|জাতীয় সংসদের নির্বাচনি আসন
এটি বাংলাদেশের জাতীয় সংসদের ৩০০টি নির্বাচনি এলাকার তালিকা। জাতীয় সংসদের সাংসদগণ এইসব নির্বাচনি এলাকার প্রতিনিধিত্ব করেন। বাংলাদেশের জাতীয় সংসদ ৩৫০টি আসন নিয়ে গঠিত, যেখানে মহিলাদের জন্য সংসদের ৫০টি আসন সংরক্ষিত আছে। দলীয় মানদণ্ডে মহিলা সংসদ সদস্যের কোটা নির্ধারিত হয়ে থাকে।

বাংলাদেশ নির্বাচন কমিশন বাংলাদেশ সংবিধান দ্বারা "সংসদ নির্বাচনের জন্য নির্বাচনি এলাকার সীমানা নির্ধারণ করা"র জন্য দায়িত্বপ্রাপ্ত (৭ম অধ্যায়, অনুচ্ছেদ ১১৯)। এতে বলা হয়েছে “নির্বাচন কমিশনের দায়িত্ব হল রাষ্ট্রপতি ও সংসদ নির্বাচন পরিচালনা, নির্বাচনের জন্য ভোটার তালিকা প্রস্তুতকরণ, নির্বাচনি এলাকার সীমানা পুনঃনির্ধারণ, আইন কর্তৃক নির্ধারিত অন্যান্য নির্বাচন পরিচালনা (এর মধ্যে সকল স্থানীয় সরকার পরিষদ যেমন: ইউনিয়ন পরিষদ, পৌরসভা, সিটি কর্পোরেশন, উপজেলা পরিষদ, জেলা পরিষদ, পার্বত্য জেলা পরিষদ অর্ন্তভুক্ত) এবং আনুষঙ্গিক কার্যাদির সুষ্ঠু সম্পাদন।”

এই তালিকাটি, সংসদের সীমানা পুনর্নির্ধারণ বিধান অধ্যাদেশ, ১৯৭৬ অনুযায়ী ২০১৮ সালে বাংলাদেশ নির্বাচন কমিশন কর্তৃক প্রকাশিত।

## রংপুর বিভাগ

## রাজশাহী বিভাগ

## খুলনা বিভাগ

## বরিশাল বিভাগ

## ঢাকা বিভাগ

## ময়মনসিংহ বিভাগ

## ঢাকা বিভাগ

## সিলেট বিভাগ

## চট্টগ্রাম বিভাগ

## আরও দেখুন
* বাংলাদেশের জাতীয় সংসদ সদস্যদের তালিকা

## তথ্যসূত্র

## বহিঃসংযোগ
* জাতীয় সংসদের আসনের একটি মানচিত্র
* বর্তমান সকল সংসদ সদস্যের তালিকা 

*
সংসদীয়
বিষয়শ্রেণী:বাংলাদেশ সরকার
বাংলাদেশ
ন
কচুয়া উপজেলা

**কচুয়া উপজেলা** নামে বাংলাদেশে দুইটি উপজেলা রয়েছে। যথা:
* কচুয়া উপজেলা, চাঁদপুর
* কচুয়া উপজেলা, বাগেরহাট
ডেভিড লেটারম্যান

**ডেভিড লেটারম্যান** (ইংরেজিতে: David Letterman; জন্ম এপ্রিল ১২, ১৯৪৭) একজন মার্কিন টেলিভিশন উপস্থাপক, লেখক, অভিনেতা এবং অনুষ্ঠান নির্মাতা। তিনি *[[লেট নাইট উইথ ডেভিড লেটারম্যান]]* নামক একটি টেলিভিশন অনুষ্ঠান উপস্থাপনের জন্য বিশেষভাবে খ্যাত। অনুষ্ঠানটি এনবিসি চ্যানেলে দীর্ঘ ৩৩ বছর ধরে তিনি উপস্থাপনা করেছেন। ২০১৫ সালের মে ২০ তারিখে অনুষ্ঠানটির সমাপ্তি ঘটে। এই অনুষ্ঠানটি মধ্যরাতের একটি টক-শো হিসেবে প্রচারিত হত। যুক্তরাষ্ট্রে সবচেয়ে বেশি কাল ধরে চলা টক-শো এটি। টিভি গাইড ম্যাগাজিনের ৫০ শীর্ষ টিভি তারকার অন্যতম হিসেবে ডেভিড লেটারম্যানকে আখ্যা দেয়া হয়।

ডেভিড লেটারম্যান একজন টেলিভিশন অনুষ্ঠান ও চলচ্চিত্র নির্মাতা হিসেবেও কাজ করেছেন। তার কোম্পানি ওয়ার্ল্ডওয়াইড প্যান্টস থেকেই *লেট নাইট উইথ ডেভিড লেটারম্যান* নির্মাণ করা হয়। কোম্পানিটি বেশ কয়েকটি হাস্যরস অনুষ্ঠানও নির্মাণ করেছে, যার মধ্যে সবচেয়ে জনপ্রিয় *এভরিবডি লাভস রেমন্ড*।

## তথ্যসূত্র

## বহিঃসংযোগ

* 
* 
* 
* David Letterman's Feb. 24, 1978 appearance on ''90 Minutes Live'' from CBC Television
* Official ''Late Show'' biography from CBS

বিষয়শ্রেণী:জীবিত ব্যক্তি
বিষয়শ্রেণী:১৯৪৭-এ জন্ম
বিষয়শ্রেণী:মার্কিন টেলিভিশন অভিনেতা
বিষয়শ্রেণী:মার্কিন টেলিভিশন প্রযোজক
বিষয়শ্রেণী:মার্কিন টেলিভিশন উপস্থাপক
বিষয়শ্রেণী:ইংরেজ বংশোদ্ভূত মার্কিন ব্যক্তি
বিষয়শ্রেণী:স্কটিশ-আইরিশ বংশোদ্ভূত মার্কিন ব্যক্তি
বিষয়শ্রেণী:জার্মান বংশোদ্ভূত মার্কিন ব্যক্তি
বিষয়শ্রেণী:কেনেডি সেন্টার সম্মাননা প্রাপক
বিষয়শ্রেণী:২০শ শতাব্দীর মার্কিন কৌতুকাভিনয়শিল্পী
বিষয়শ্রেণী:২০শ শতাব্দীর মার্কিন অভিনেতা
বিষয়শ্রেণী:২১শ শতাব্দীর মার্কিন কৌতুকাভিনয়শিল্পী
বিষয়শ্রেণী:২১শ শতাব্দীর মার্কিন অভিনেতা
বিষয়শ্রেণী:মার্কিন কোম্পানি প্রতিষ্ঠাতা
বিষয়শ্রেণী:মার্কিন কৌতুকাভিনেতা
বিষয়শ্রেণী:মার্কিন চলচ্চিত্র অভিনেতা
বিষয়শ্রেণী:মার্কিন কণ্ঠাভিনেতা
বিষয়শ্রেণী:মার্কিন জনসমক্ষে কৌতুক পরিবেশন শিল্পী
বিষয়শ্রেণী:ডেটাইম এমি পুরস্কার বিজয়ী
বিষয়শ্রেণী:প্রাইমটাইম এমি পুরস্কার বিজয়ী
বিষয়শ্রেণী:২১শ শতাব্দীর মার্কিন লেখক
এম্পায়ার অ্যাওয়ার্ডস

**এম্পায়ার অ্যাওয়ার্ডস** (ইংরেজিতে: Empire Awards) একটি বার্ষিক ব্রিটিশ পুরস্কার যা কোন ব্যক্তিকে চলচ্চিত্রে সবিশেষ অবদানের জন্য প্রদান করা হয়। বিজয়ীকে এম্পায়ার অ্যাওয়ার্ডস মূর্তি প্রদান করা হয়ে থাকে। ১৯৯৬ সালে এই পুরস্কারটির প্রচলন করে ব্রিটিশ চলচ্চিত্র বিষয়ক ম্যাগাজিন এম্পায়ার। সেসময় পুরস্কার বিজয়ী ম্যাগাজিনটির পাঠকদের ভোটে নির্বাইত হত।

২০তম এম্পায়ার অ্যাওয়ার্ডস হল সবচেয়ে সাম্প্রতিক এম্পায়ার অ্যাওয়ার্ডস প্রদান অনুষ্ঠান। ২০১৪ সালের সেরা চলচ্চিত্র নির্মাতা ও অভিনেতাদের মধ্য থেকে এর বিজয়ী নির্বাচিত করা হয়। যুক্তরাজ্যের লন্ডনে এই পুরস্কার প্রদান অনুষ্ঠান আয়োজিত হয়েছিল। ১৪তম পুরস্কার অনুষ্ঠান থেকে এটি আর্থিক পৃষ্ঠপোষকতা করে আসছে হুইস্কি নির্মাতা প্রতিষ্ঠান জেমসন আইরিশ হুইসকি, তাই তখন থেকে এই পুরস্কারটি জেমসন এম্পায়ার অ্যাওয়ার্ডস নামেও পরিচিতি পায়।

## তথ্যসূত্র

## বহিঃসংযোগ
* 
* 
* 

বিষয়শ্রেণী:ব্রিটিশ চলচ্চিত্র পুরস্কার
বিষয়শ্রেণী:এম্পায়ার পুরস্কার
বিষয়শ্রেণী:১৯৯৬-এ প্রবর্তিত পুরস্কার
বিষয়শ্রেণী:২০১৮-এ বিলুপ্ত পুরস্কার
অরণ্যকাণ্ড

[থাম্ব|রাবণ কর্তৃক [জটায়ু (রামায়ণ)|জটায়ুর পক্ষচ্ছেদন, রাজা রবি বর্মা অঙ্কিত চিত্র]]
রাম, সীতা ও লক্ষ্মণ দক্ষিণ দিকে যাত্রা করেন। গোদাবরী নদীর তীরে পঞ্চবটী বনে কুটির নির্মাণ করে সেখানেই বসবাস করতে থাকেন তারা। একদিন রাবণের ভগিনী সুর্পনখা সেই বনে ভ্রমণ করতে করতে রাম ও লক্ষ্মণের সাক্ষাৎ পেলেন। সুর্পনখা সুন্দরী রমণীর ছদ্মবেশে রাম ও লক্ষ্মণকে প্রলুব্ধ করতে গিয়ে ব্যর্থ হলেন। তখন ক্রোধে অন্ধ হয়ে সীতাকে ভক্ষণ করতে গেলে লক্ষ্মণ খড়্গাঘাতে সুর্পনখার নাসিকা ও কর্ণ ছেদন করলেন। সুর্পনখার অপর রাক্ষস ভ্রাতা খর এই সংবাদ পেয়ে সসৈন্যে রাম ও লক্ষ্মণকে আক্রমণ করলেন। কিন্তু রাম সসৈন্যেই বধ করলেন খরকে।

রাবণ এই সংবাদ পেয়ে ভগিনীর অপমানের প্রতিশোধ কল্পে সীতাকে অপহরণ করার পরিকল্পনা করলেন। এই কাজে তাকে সাহায্য করলেন মারীচ নামে এক মায়াবী রাক্ষস। মারীচ স্বর্ণমৃগের ছদ্মবেশ ধরে সীতার দৃষ্টি আকর্ষণ করলেন। হরিণটির রূপে মোহিত হয়ে তিনি রামের নিকট হরিণটি প্রার্থনা করে বসলেন। হরিণটিকে ধরতে গেলেন রাম। খানিকবাদে তিনি শুনতে পেলেন, রাম আর্তচিৎকার করছেন। আসলে মায়াবী মারীচ রামের কণ্ঠ নকল করে আর্তনাদ করেছিল। ভীত হয়ে সীতা লক্ষ্মণকে রামের সন্ধানে যেতে অণুরোধ করলেন। রাম যে অপরাজেয় সে কথা লক্ষ্মণ সীতাকে বারংবার বোঝাতে চাইলেন। কিন্তু সীতা সে কথায় কর্ণপাত করলেন না। অবশেষে কুটিরের চারিদিকে একটি গণ্ডী কেটে সীতাকে সেই গণ্ডীর বাইরে যেতে নিষেধ করে লক্ষ্মণ গেলেন রামের সন্ধানে। রাবণ এই সুযোগের অপেক্ষাতেই ছিলেন। তিনি ঋষির ছদ্মবেশে এসে সীতার নিকট ভিক্ষা প্রার্থনা করলেন। রাবণের ছলনা বুঝতে পেরে সীতা গণ্ডীর বাইরে এসে তাকে ভিক্ষা দিতে গেলে দোষ্ট রাবণ বলপূর্বক সীতাকে অপহরণ করে নিজ রথে তুলে নিলেন।

জটায়ু নামে একটি শকুন জাতীয় রামভক্ত পক্ষী সীতার অপহরণ দেখতে পেয়ে সীতাকে উদ্ধার করতে গিয়ে রাবণের হাতে গুরুতর আহত এবং ভূপাতিত হল। রাবণ সীতাকে অপহরণ করে নিয়ে গিয়ে লঙ্কায় অশোক কানন নামক বনে নজরবন্দী করে একদল চেড়ীর (রাক্ষসী) তত্ত্বাবধানে রাখলেন। তিনি সীতাকে বিবাহ করতে চাইলেন। কিন্তু রামের প্রতি নিবেদিতপ্রাণা সীতা সেই কুপ্রস্তাব ঘৃণাভরে প্রত্যাখ্যান করলেন। এদিকে রাম ও লক্ষ্মণ মৃত্যুপথযাত্রী জটায়ুর কাছে সীতাহরণের সংবাদ পেলেন এবং অবিলম্বে সীতাকে উদ্ধার করার জন্য যাত্রা করলেন। যাত্রাপথে শবরী নামে এক বৃদ্ধা তপস্বিনী তাদের সুগ্রীব ও হনুমানের সাহায্য নেওয়ার পরামর্শ দিলেন।

## তথ্যসূত্র

বিষয়শ্রেণী:রামায়ণ
বিষয়শ্রেণী:রামায়ণের কাণ্ডসমূহ
বিষয়শ্রেণী:হিন্দি ভাষার সাহিত্য
বিষয়শ্রেণী:হিন্দু ধর্মগ্রন্থ
বিষয়শ্রেণী:রামায়ণ অবলম্বনে সৃষ্টিকর্ম
বিষয়শ্রেণী:১৬শ শতাব্দীর ভারতীয় বই
প্রফুল্লনলিনী ব্রহ্ম

**প্রফুল্লনলিনী ব্রহ্ম** (২২ ফেব্রুয়ারি, ১৯১৪ - ২২ ফেব্রুয়ারি, ১৯৩৭) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের নারী বিপ্লবী। প্রফুল্লনলিনী যখন কুমিল্লা ফয়জুন্নেসা গার্লস হাইস্কুলের অষ্টম শ্রেণির ছাত্রী তখন সহপাঠী শান্তি ঘোষ ও সুনীতি চৌধুরীকে তিনিই প্রথম বিপ্লবের পথ দেখান। ম্যাজিস্ট্রেট স্টিভেন্সকে গুলি করায় শান্তি-সুনীতি বন্দী হন এবং পুলিস ১৫ ডিসেম্বর, ১৯৩১ তারিখে তাকেও গ্রেপ্তার করে। কিন্তু তার বিরুদ্ধে উপযুক্ত প্রমাণ না থাকায় তাকে ২২ মার্চ ১৯৩২ তারিখে ডেটিনিউ হিসেবে জেলে ও বন্দীনিবাসে রেখে দেয়। এই সময় আই.এ.ই. ও বি.এ. পাশ করেন। কুমিল্লা শহরে অন্তরীণ থাকাকালে রোগাক্রান্ত হয়ে প্রায় বিনা চিকিৎসায় মারা যান এই মহিলা বিপ্লবী।

## জন্ম ও শৈশব ও শিক্ষা
প্রফুল্লনলিনী ব্রহ্ম ১৯১৪ সালের ২২ ফেব্রুয়ারি বাংলাদেশের কুমিল্লায় জন্মগ্রহণ করেন। তার পিতার নাম রজনীকান্ত ব্রহ্ম এবং মাতার নাম রঙ্গবাসী ব্রহ্ম। তার পিতা মোক্তার ছিলেন। কিন্তু আইন অমান্য আন্দোলনে যোগদান করে তিনি কোর্ট বর্জন করেন। এই আবহাওয়াতে বড় হবার কারণে প্রফুল্লনলিনীদের বাড়িটা স্বদেশীভাবাপন্ন হয়ে ওঠে। প্রফুল্লনলিনী পিতার নিকট থেকেই স্বাধীনতা সংগ্রামের পথে অগ্রসর হবার প্রেরণা পান। অল্প বয়সেই মেয়ে প্রফুল্ল বিপ্লবের পথে পা বাড়িয়েছিলেন। কুমিল্লার যুগান্তর দলের সঙ্গে তিনি ক্রমে জড়িয়ে পড়েন। তিনি ফয়জুন্নেসা গার্লস হাইস্কুলে লেখাপড়া করতেন।

## তথ্যসূত্র

বিষয়শ্রেণী:১৯১৪-এ জন্ম
বিষয়শ্রেণী:পূর্ববঙ্গে জন্ম
বিষয়শ্রেণী:১৯৩৭-এ মৃত্যু
বিষয়শ্রেণী:কুমিল্লা জেলার ব্যক্তি
বিষয়শ্রেণী:পূর্ববঙ্গের ব্রিটিশ উপনিবেশবাদ বিরোধী বিপ্লবী
বিষয়শ্রেণী:নারী বিপ্লবী
বিষয়শ্রেণী:ভারতবর্ষের স্বাধীনতা আন্দোলনের শহীদ
বিষয়শ্রেণী:রাজনীতিতে ভারতীয় নারী
বিষয়শ্রেণী:রাজনীতিতে বাংলাদেশী নারী
বিষয়শ্রেণী:বাঙালি বিপ্লবী
প্রফুল্লবালা মুখোপাধ্যায়

**প্রফুল্লবালা মুখোপাধ্যায়** (? - ১৯৩৫) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের অন্যতম নারী বিপ্লবী। ১৯৩০ সনে আইন অমান্য আন্দোলনে অংশগ্রহণ করে কারাবরণ করেন। তার চেষ্টায় হাওড়ায় সত্যাগ্রহী সমিতি গড়ে উঠেছিল। বিপ্লবীদের তিনি আশ্রয় দিয়ে রক্ষা করতেন। তার স্বামীর নাম প্রভাতকুমার মুখোপাধ্যায়।

## তথ্যসূত্র

বিষয়শ্রেণী:১৯৩৫-এ মৃত্যু
বিষয়শ্রেণী:বাংলাদেশী বিপ্লবী
বিষয়শ্রেণী:পূর্ব বাংলা থেকে ভারতীয় স্বাধীনতা কর্মী
বিষয়শ্রেণী:কুমিল্লা জেলার ব্যক্তি
বিষয়শ্রেণী:রাজনীতিতে বাংলাদেশী নারী
বিষয়শ্রেণী:রাজনীতিতে ভারতীয় নারী
বিষয়শ্রেণী:ব্রিটিশ শাসনামলে বাংলার বিপ্লবী
সাভার ইউনিয়ন

**সাভার ইউনিয়ন** ঢাকা বিভাগের ঢাকা জেলার অন্তর্গত সাভার উপজেলার অধীন সাভার মডেল থানার একটি ইউনিয়ন। ইউনিয়নটির আয়তন ১০.২০ বর্গ কিলোমিটার। সাভারের রাজাশনের দেওগাঁও এলাকায় সাভার ইউনিয়ন পরিষদ কার্যালয় অবস্থিত এবং ১ নং কলমা বাসস্ট্যান্ড এলাকায় ইউনিয়ন তথ্য ও সেবা কেন্দ্র অবস্থিত।

## তথ্যসূত্র

## বহিঃসংযোগ

বিষয়শ্রেণী:সাভার উপজেলার ইউনিয়ন
আশুলিয়া ইউনিয়ন

**আশুলিয়া ইউনিয়ন** ঢাকা বিভাগের ঢাকা জেলার অন্তর্গত সাভার উপজেলার অধীন আশুলিয়া থানার একটি ইউনিয়ন। ইউনিয়নটির আয়তন ২৬.১০ বর্গ কিলোমিটার। ইউনিয়নের আশুলিয়া বাজারের কাছে আশুলিয়া স্কুল এন্ড কলেজ সংলগ্ন আশুলিয়া ইউনিয়ন পরিষদ কার্যালয়ের অবস্থান।

## স্থির চিত্র

Ashulia Union Office, Dhaka.jpg|আশুলিয়া ইউনিয়ন পরিষদ
Image:Ashulia Dhaka Bangladesh 1 (4).JPG|আশুলিয়ায় অবস্থিত বিস্তীর্ণ জলাভূমি
Image:Ashulia Dhaka Bangladesh 1.JPG|বর্ষায় নিয়মিত প্লাবিত হয় আশুলিয়ার নিম্নাঞ্চল
Image:Ashulia Dhaka Bangladesh (3).JPG|আশুলিয়ার নিম্নাঞ্চল


## তথ্যসূত্র

## বহিঃসংযোগ
প্রাতিষ্ঠানিক ওয়েবসাইট 

বিষয়শ্রেণী:সাভার উপজেলার ইউনিয়ন
বাংলা চলচ্চিত্র (দ্ব্যর্থতা নিরসন)

বিশ্বের যেকোন স্থান থেকে বাংলা ভাষায় নির্মিত চলচ্চিত্রসমূহ বাংলা চলচ্চিত্রের অন্তর্ভুক্ত।

**বাংলা চলচ্চিত্র** বলতে আরও বুঝানো হতে পারে:
* বাংলাদেশের চলচ্চিত্র
* পশ্চিমবঙ্গের চলচ্চিত্র
অবিনাশচন্দ্র ভট্টাচার্য

**অবিনাশচন্দ্র ভট্টাচার্য** (৫ এপ্রিল ১৮৮২ - ১০ মে ১৯৬২) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের বিপ্লবী। বাংলায় বিপ্লবের প্রাথমিক পর্বে অবিনাশ ছিলেন প্রথম সারির নেতা। চব্বিশ পরগনার আরাবেলিয়া গ্রামে জন্মগ্রহণ করেন, তিনি তাঁর গ্রামের স্কুল থেকে প্রবেশিকা পরীক্ষায় উত্তীর্ণ হন এবং তারপরে ১৯০২ সালে কলকাতা মেট্রোপলিটন ইনস্টিটিউশনে স্থানান্তরিত হন।
## জন্ম
অবিনাশচন্দ্র ভট্টাচার্য ১৮৮২ সালে আরবেলিয়া গ্রামে জন্মগ্রহণ করেন। তাঁর পিতার নাম উমেশচন্দ্র ভট্টাচার্য। বিপ্লবী সহকর্মীদের মধ্যে তিনি 'অভিদা' নামে পরিচিত ছিলেন। সম্ভবত এ কারণেই কবি সবচেয়ে জনপ্রিয় লোকগীতি 'অভিরামের দ্বীপ চলনমা, ক্ষুদিরামের ফানসি' অন্তর্ভুক্ত করেন।

## বিপ্লবী জীবন
কলকাতার ৩২ নং মুরারিপুকুরের বাগানবাড়িতে একটি বোমা তৈরির স্থান ছিলো। সেই মুরারিপুকুরের ঘটনায় আলিপুর বোমা মামলার আসামি হিসেবে তাঁকে গ্রেপ্তার করে ১৯০৯ সনের মে মাসে যাবজ্জীবন কারাদণ্ডে দণ্ডিত করা হয়। পরে দণ্ডাদেশ হ্রাস পাওয়ায় ১৯১৫ সনের মে মাসে মুক্তি পান। ১৯২০ সনে দেশবন্ধু চিত্তরঞ্জন দাশের স্বরাজ্য পার্টিতে যোগ দেন ও নারায়ণ পত্রিকা পরিচালনার ভার গ্রহণ করেন। এছাড়াও *বিজলী*, *আত্মশক্তি* ও *ক্যালকাটা মিউনিসিপ্যাল গেজেট* প্রভৃতি পত্রিকার সংগেও যুক্ত ছিলেন। তার রচিত গ্রন্থ হচ্ছে *রণসজ্জায় জার্মানি*, *স্বরাজসাধনা*, *মুক্তিসাধনা*, *জার্মানি প্রবাসীপত্র*, *ইউরোপে ভারতীয় বিপ্লবের সাধনা* প্রভৃতি।

## আলিপুর বোমা মামলায় দণ্ডপ্রাপ্ত আসামিগণ
৩০ এপ্রিল ১৯০৮-এ মুজাফফরপুর, বিহারে রাত সাড়ে আটটায় ইওরোপিয়ান ক্লাবের সামনে বোমা ছুড়ে তিনজনকে হত্যা করেন ক্ষুদিরাম বসু। সেই ঘটনার পর আলিপুর বোমা মামলা শুরু হয়। ১৯০৯ সালের ৬ মে আলিপুর বোমা মামলার রায় দেয়া হয়। রায়ে বিচারক বারীন্দ্রকুমার ঘোষ ও উল্লাসকর দত্তকে মৃত্যুদণ্ড দেন। উপেন্দ্র বন্দ্যোপাধ্যায়, হেমচন্দ্র কানুনগো, বিভূতিভূষণ সরকার, বীরেন্দ্র সেন, সুধীর ঘোষ, ইন্দ্রনাথ নন্দী, অবিনাশচন্দ্র ভট্টাচার্য, শৈলেন্দ্রনাথ বসু, হৃষিকেশ কাঞ্জিলাল, ইন্দুভূষণ রায়ের, দ্বীপান্তর দণ্ড হয়। পরেশ মৌলিক, শিশির ঘোষ, নিরাপদ রায় ১০ বছর দ্বীপান্তর দণ্ড, অশোক নন্দী, বালকৃষ্ণ হরিকোণে, শিশির কুমার সেন ৭ বছর দ্বীপান্তর দণ্ড এবং কৃষ্ণজীবন সান্যাল ১ বছর কারাদণ্ড প্রাপ্ত হন। আপিলে বারীন্দ্রকুমার ঘোষ ও উল্লাসকর দত্তের মৃত্যুদণ্ড রহিত হয় এবং তার বদলে যাবজ্জীবন দ্বীপান্তর দণ্ড হয়। অরবিন্দ ঘোষ মুক্তি পান এবং অনেকের সাজা হ্রাস করা হয়।

## তথ্যসূত্র

বিষয়শ্রেণী:১৮৮২-এ জন্ম
বিষয়শ্রেণী:১৯৬২-এ মৃত্যু
বিষয়শ্রেণী:পশ্চিমবঙ্গের বিপ্লবী
বিষয়শ্রেণী:অনুশীলন সমিতি
বিষয়শ্রেণী:উত্তর চব্বিশ পরগনা জেলার ব্যক্তি
বিষয়শ্রেণী:হিন্দু-জার্মান ষড়যন্ত্র
বিষয়শ্রেণী:বাঙালি হিন্দু
বিষয়শ্রেণী:১৯৬৭-এ মৃত্যু
বিষয়শ্রেণী:পশ্চিমবঙ্গের ভারতীয় স্বাধীনতা কর্মী
রোসারিও

**রোসারিও** () হল উত্তর-মধ্য আর্জেন্তিনার সান্তা ফে প্রদেশের বৃহত্তম শহর। এটি বুয়েনোস আইরেস থেকে উত্তর-পশ্চিম দিকে ৩০০ কিলোমিটার (১৮৭ মাইল) দূরে পারানা নদীর পশ্চিম তীরে অবস্থিত। জনসংখ্যার বিচারে রোসারিও দেশের তৃতীয় বৃহত্তম শহর। কোনও রাজ্যের রাজধানী নয় এমন শহরগুলির মধ্যে আর্জেন্তিনায় এই শহরই সবচেয়ে জনবহুল; এই শহরের গুরুত্ব ক্রমবর্ধমান। বৃহত্তর রোসারিওতে ২০১২ র হিসাবে আনুমানিক জনসংখ্যা ছিল ১,২৭৬,০০০  জন।  এই শহরের অন্যতম প্রধান আকর্ষণ হল এর নব্যধ্রুপদী স্থাপত্য; বিগত কয়েক শতাব্দী ধরে এই স্থাপত্যরীতি শহরের বিভিন্ন সরকারি ও বেসরকারি ভবনে অক্ষুণ্ণ রাখা হয়েছে।

এই শহর রোসারিও দপ্তর'এর প্রধান প্রশাসনিক কেন্দ্র। আর্জেন্তিনার  সবচেয়ে গুরুত্বপূর্ণ  শিল্পাঞ্চলে  অবস্থিত এই শহরটি একটি প্রধান রেলপথের প্রান্তিক স্টেশন এবং উত্তর-পূর্বাঞ্চলীয় আর্জেন্তিনার অন্যতম প্রধান নৌকেন্দ্র। এই নদীবন্দরে জাহাজ পারানা নদীর মাধ্যমে প্রবেশ করে। এই নদী যদিও  গভীর, তবে পলি জমে যাওয়ার প্রবণতা এর এক বড় সমস্যা; সেইকারণে পর্যায়ক্রমে পঙ্কোদ্ধার করে এর নাব্যতা বজায় রাখতে হয়। এখানে জাহাজ ঢোকা-বেরোনো নিয়ন্ত্রণ করে থাকে রোসারিও পোর্ট কর্তৃপক্ষ।  গম,ময়দা,খড়,তিসি, বিভিন্ন উদ্ভিজ্জ তেল, ভুট্টা, চিনি,চেরা কাঠ, বিভিন্ন মাংস, চামড়া এবং উল এই বন্দরের মাধ্যমে মূলত রপ্তানি করা হয়ে থাকে।

পারানা নদী বরাবর গড়ে ওঠা যে কয়টি আর্জেন্তিনীয় শহরের প্রতিষ্ঠাতা হিসেবে কোনও একজন নির্দিষ্ট ব্যক্তির নাম করা সম্ভব হয় না, রোসারিও তার  মধ্যে অন্যতম। এই শহরের রক্ষাকর্ত্রী কুমারী রোসারিও। তার সম্মানে খ্রিস্টীয় উৎসবের দিন (ফিস্ট) হল ৭ অক্টোবর। এ' ক্ষেত্রে আরেকটি তথ্য উল্লেখের দাবি রাখে; গ্রহাণু ১৪৮১২ রোসারিওর নামকরণ এই সন্ত কুমারী রোসারিওর সম্মানেই করা হয়।

রোসারিও শহরের উল্লেখযোগ্য মানুষের সংখ্যা অনেক। এঁদের মধ্যে কয়েকজন হলেন বিপ্লবী চে গেভারা; ফুটবল খেলোয়াড় ম্যাক্সিমিলিয়ানো উররুতি, লিওনেল মেসি, এঙ্খেল দি মারিয়া, ম্যাক্সিমিলিয়ানো রদ্রিগেজ এবং মাউরো ইকার্দি;ফুটবল প্রশিক্ষক সিজার লুইস মেনোত্তি, গেরার্দ্প মার্তিনো এবং মার্সেলো বিয়েলসা;হকি খেলোয়াড় লুসিয়ানা আয়ামার; অভিনেতা / কৌতুকাভিনেতা আলবার্তো ওলমেদো এবং অভিনেত্রী লিবের্তাদ লামার্কে;জ্যাজ সুরকার গাতো বারবিএরি; কার্টুনিস্ট / লেখক রবার্ট ফন্তানাহোসা; গায়ক / গীতিকার ফিতো পেজ; শিল্পী / চিত্রশিল্পী আন্তোনিও বের্নি; এবং মডেল ভ্যালেরিয়া মাজ্জা, প্রমুখ।

## তথ্যসূত্র

বিষয়শ্রেণী:ভূগোল
বিষয়শ্রেণী:দক্ষিণ আমেরিকা
বিষয়শ্রেণী:আর্জেন্টিনা
বিষয়শ্রেণী:আর্জেন্টিনার শহর
৯ নং ওয়ার্ড, কলকাতা পৌরসংস্থা

**৯ নং ওয়ার্ড, কলকাতা পৌরসংস্থা** হল কলকাতা পৌরসংস্থার এক নং বরোর একটি প্রশাসনিক বিভাগ। এটি ভারতের পশ্চিমবঙ্গ রাজ্যের রাজধানী কলকাতা শহরের উত্তরাংশে শোভাবাজার, কুমারটুলি এলাকা ও শ্যামবাজার এলাকার কিয়দংশ নিয়ে গঠিত। ৯ নং ওয়ার্ড শ্যামপুকুর বিধানসভা কেন্দ্রের অন্তর্গত।

## বিবরণ
৯ নং ওয়ার্ডের উত্তর দিকে রয়েছে কুমারটুলি স্ট্রিট, দুর্গাচরণ ব্যানার্জি স্ট্রিট, রাজা নবকৃষ্ণ স্ট্রিট ও শ্যামবাজার স্ট্রিট; পূর্ব দিকে রয়েছে শোভাবাজার স্ট্রিট ও শ্রীঅরবিন্দ সরণি; দক্ষিণ দিকে রয়েছে জ্যোতিন্দ্রমোহন অ্যাভিনিয়, রবীন্দ্র সরণি ও গোপেশ্বর পাল অ্যাভিনিউ এবং পশ্চিম দিকে রয়েছে হুগলি নদী।

## নির্বাচনের ফলাফল

## তথ্যসূত্র

বিষয়শ্রেণী:কলকাতা পৌরসংস্থার ওয়ার্ড
পাঞ্চাল

থাম্ব|প্রাচীন ভারতে পাঞ্চালের অবস্থান
**পাঞ্চাল** () প্রাচীন ভারতের উত্তর গাঙ্গেয় সমতলভূমিতে গঙ্গা-যমুনা দোয়াবে অবস্থিত একটি রাজ্য ছিল। বৈদিক যুগের শেষের দিকে এই রাজ্য দক্ষিণ এশিয়ার অন্যতম শক্তিশালী রাজ্য হিসেবে গণ্য হত। খ্রিস্টপূর্ব পঞ্চম শতাব্দীতে এই রাজ্য বহুশাসিত সমষ্টিতন্ত্রে পরিণত হয়ে ষোড়শ মহাজনপদ হিসেবে পরিগণিত হত। খ্রিস্টপূর্ব তৃতীয় শতাব্দীতে মৌর্য্য সাম্রাজ্যে অন্তর্ভুক্ত হয়েও চতুর্থ শতাব্দীতে গুপ্ত সাম্রাজ্যের শাসনাধীন না হওয়া পর্য্যন্ত পাঞ্চালের স্বায়ত্তশাসন বজায় ছিল।

## বৈদিক যুগে পাঞ্চাল
বৈদিক সভ্যতায় ১১০০ খ্রিস্টপূর্ব হতে ৬০০ খ্রিস্টপূর্ব পর্য্যন্ত কুরু রাজ্যের পরেই পাঞ্চাল উত্তরাপথের দ্বিতীয় গুরুত্বপূর্ণ রাজনৈতিক কেন্দ্র ছিল। পাঞ্চালে শৌনক ও তৈত্তিরীয় বৈদিক সম্প্রদায় পাঞ্চাল রাজ্যে গড়ে ওঠে। এই সময় পাঞ্চালে কৃবি, তুর্বষ, কেশিন, সৃঞ্জয় এবং সোমক এই পাঁচটি গোষ্ঠী দ্বারা শাসিত হত। কৃবি গোষ্ঠী থেকে ক্রব্য পাঞ্চাল; তুর্বষ গোষ্ঠী থেকে সোন সত্রসহ; কেশিন গোষ্ঠী থেকে কেশিল দলব্য; সৃঞ্জয় গোষ্ঠী থেকে সহদেব সৃঞ্জয় এবং সোমক গোষ্ঠী থেকে সোমক সহদেব্য ইত্যাদি রাজপুরুষদের নাম বৈদিক সাহিত্য, মহাভারত ও পুরাণে উল্লিখিত রয়েছে। মহাভারতে উল্লিখিত পাঞ্চালের রাজা দ্রুপদ ও তার কন্যা দ্রৌপদী সোমক গোষ্ঠীর অন্তর্ভুক্ত ছিলেন। মহাভারত ও পুরাণে পাঞ্চাল শাসনকারী গোষ্ঠী গুলিকে ভরত গোষ্ঠীর শাখা বলেও উল্লেখ করা হয়েছে।

## মগধের শাসনাধীন পাঞ্চাল

আনুমানিক ৫০০ খ্রিস্টপূর্বাব্দে পাঞ্চাল রাজতন্ত্র গণশাসিত সমষ্টিতন্ত্রে পরিণত হয়। বৌদ্ধ গ্রন্থ সুত্তপিটকের অঙ্গুত্তরনিকায় অংশে পাঞ্চালকে ষোড়শ মহাজনপদের অন্যতম বলে বর্ণনা করা হয়েছে। পাঞ্চাল *রাজশব্দোপজীবিন* সংবিধান অনুসরণ করত বলে খ্রিস্টপূর্ব চতুর্থ শতাব্দীতে রচিত অর্থশাস্ত্রে উল্লিখিত রয়েছে। খ্রিস্টপূর্ব চতুর্থ শতাব্দীর মধ্যভাগে মহাপদ্ম নন্দের রাজত্বকালে পাঞ্চাল নন্দ রাজবংশের শাসনাধীন হয়।

## অহিচ্ছত্রে আবিষ্কৃত মুদ্রা

অহিছত্র ও তার পার্শ্ববর্তী স্থান থেকে আবিষ্কৃত বেশ কিছু  মুদ্রা থেকে মৌর্য যুগের পরবর্তী কালে পাঞ্চাল শাসনকারী কয়েকজন স্বাধীন নৃপতির প্রমাণ যাওয়া যায়। এই মুদ্রাগুলি তামার সংকর যুক্ত ধাতব ও গোলাকার। মুদ্রাগুলির মধ্যভাগে চতুর্ভজাকৃতি বিশিষত একটি গর্তে তিনটি চিহ্নের সারির নিচে একটি পংক্তিতে শাসকের নাম খোডিত রয়েছে। মুদ্রার অপর পীঠে কোন বৈদিক দেবতার চিহ্ন খোদিত রয়েছে। এই সমস্ত মুদ্রায় যে সমস্ত রাজাদের নাম পাওয়া গেছে, তারা হলেন বঙ্গপাল, যজ্ঞপাল, দমগুপ্ত, রুদ্রগুপ্ত, জয়গুপ্ত, সূর্য্যমিত্র, ফাল্গুনীমিত্র, ভানুমিত্র, ভূমিমিত্র, ধ্রুবমিত্র, অগ্নিমিত্র, ইন্দ্রমিত্র, বিষ্ণূমিত্র, জয়মিত্র, প্রজাপতিমিত্র, বরুণমিত্র, অনামিত্র, ভদ্রঘোষ ও যুগসেন। পভোষ লিপিতে খোদিত বৈদেহীপুত্র অশধসেনার পিতামহ অহিচ্ছত্রের অধিপতি শৌনকযোনিপুত্র বঙ্গপাল এবং আবিষ্কৃত মুদ্রায় খোদিত বঙ্গপাল একই ব্যক্তি বলে ঐতিহাসিকদের মত। সম্ভবত অচ্যুত পাঞ্চালের শেষ স্বাধীন রাজা ছিলেন, যিনি গুপ্ত সম্রাট সমুদ্রগুপ্ত দ্বারা পরাজিত হলে পাঞ্চাল গুপ্ত সাম্রাজ্যের অধীন হয়। অচ্যুতের মুদ্রায় একদিকে তার নাম ও অপরদিকে একটি চাকা খোদিত রয়েছে।

## তথ্যসূত্র

বিষয়শ্রেণী:মহাজনপদ
বিষয়শ্রেণী:প্রাচীন জনগোষ্ঠী
বিষয়শ্রেণী:ইন্দো-আর্য জাতিগোষ্ঠী
বিষয়শ্রেণী:হিন্দু পুরাণে বর্ণিত স্থান
বিষয়শ্রেণী:প্রাক্তন রাজ্য